title: 2010/317/ΚΕΠΠΑ: Απόφαση ATALANTA/3/2010 της Επιτροπής Πολιτικής και Ασφάλειας, της 28ης Μαΐου 2010 , σχετικά με τον διορισμό διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta)

text:
               10.6.2010

               EL

               Επίσημη Εφημερίδα της Ευρωπαϊκής Ένωσης

               L 142/9

         ΑΠΌΦΑΣΗ ATALANTA/3/2010 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 28ης Μαΐου 2010
   σχετικά με τον διορισμό διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta)
   (2010/317/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 38,
   την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1) (Atalanta), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 1 της κοινής δράσης 2008/851/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει αποφάσεις σχετικά με τον διορισμό διοικητή δυνάμεων της ΕΕ.

               (2)

               Το Ηνωμένο Βασίλειο πρότεινε τον υποστράτηγο Buster HOWE προς αντικατάσταση του αντιναύαρχου Peter HUDSON ως διοικητή δυνάμεων της ΕΕ.

               (3)

               H στρατιωτική επιτροπή της ΕΕ υποστήριξε την εν λόγω σύσταση.

               (4)

               Σύμφωνα με το άρθρο 5 του πρωτοκόλλου (αριθ. 22) για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ένωσης που έχουν συνέπειες στον τομέα της άμυνας,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο υποστράτηγος Buster HOWE διορίζεται διοικητής δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας.
   Άρθρο 2
   Η παρούσα απόφαση αρχίζει να ισχύει από τις 14 Ιουνίου 2010.

      Βρυξέλλες, 28 Μαΐου 2010.

            Για την Επιτροπή Πολιτικής και Ασφάλειας

            Ο Πρόεδρος

         C. FERNÁNDEZ-ARIAS

      (1)  ΕΕ L 301 της 12.11.2008, σ. 33.


Avis juridique important

|

32001D0785

2001/785/ΕΚ,ΕΚΑΧ,Ευρατόμ: Απόφαση του Συμβουλίου, της 8ης Νοεμβρίου 2001, για το διορισμό ενός μέλους του Ελεγκτικού Συνεδρίου των Ευρωπαϊκών Κοινοτήτων

Επίσημη Εφημερίδα αριθ. L 295 της 13/11/2001 σ. 0020 - 0020

Απόφαση του Συμβουλίουτης 8ης Νοεμβρίου 2001για το διορισμό ενός μέλους του Ελεγκτικού Συνεδρίου των Ευρωπαϊκών Κοινοτήτων(2001/785/ΕΚ, ΕΚΑΧ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 247 παράγραφος 6,τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 45 Β παράγραφος 6,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 160 Β παράγραφος 6,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Ο κ. Jørgen MOHR, μέλος του Ελεγκτικού Συνεδρίου, υπέβαλε παραίτηση, η οποία ισχύει από τις 31 Δεκεμβρίου 2001.(2) Επομένως πρέπει να αντικατασταθεί για το υπόλοιπο της θητείας του,ΑΠΟΦΑΣΙΖΕΙ:Άρθρο 1Ο κ. Morten Louis LEVYSOHN διορίζεται μέλος του Ελεγκτικού Συνεδρίου από την 1η Ιανουαρίου 2002 μέχρι τις 28 Φεβρουαρίου 2006.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 8 Νοεμβρίου 2001.Για το ΣυμβούλιοΟ ΠρόεδροςE. Boutmans(1) Γνώμη που διατυπώθηκε στις 23 Οκτωβρίου 2001 (δεν έχει ακόμα δημοσιευθεί στην Επίσημη Εφημερίδα).


title: 2005/363/EK: Απόφαση της Επιτροπής, της 2ας Μαΐου 2005, που αφορά μέτρα υγειονομικού ελέγχου κατά της αφρικανικής πανώλους των χοίρων στη Σαρδηνία (Ιταλία) [κοινοποιηθείσα υπό τον αριθμό Ε(2005) 1321]Κείμενο που παρουσιάζει ενδιαφέρον για τον ΕΟΧ

text:
               5.5.2005

               EL

               Επίσημη Εφημερίδα της Ευρωπαϊκής Ένωσης

               L 118/39

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Μαΐου 2005
   που αφορά μέτρα υγειονομικού ελέγχου κατά της αφρικανικής πανώλους των χοίρων στη Σαρδηνία (Ιταλία)
   [κοινοποιηθείσα υπό τον αριθμό Ε(2005) 1321]
   (Κείμενο που παρουσιάζει ενδιαφέρον για τον ΕΟΧ)
   (2005/363/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (3), και ιδίως το άρθρο 4 παράγραφος 3,
   Εκτιμώντας τα ακόλουθα:

               (1)

               Η απόφαση 2003/514/ΕΚ της Επιτροπής, της 10ης Ιουλίου 2003, που αφορά μέτρα προστασίας της υγείας κατά της αφρικανικής πανώλους των χοίρων στη Σαρδηνία της Ιταλίας (4), εκδόθηκε λόγω της εμφάνισης αφρικανικής πανώλους των χοίρων στην επαρχία Nuoro στη Σαρδηνία της Ιταλίας.

               (2)

               Το 2004 επανεμφανίστηκαν σοβαρά κρούσματα αφρικανικής πανώλους των χοίρων στη Σαρδηνία. Η αφρικανική πανώλη των χοίρων πρέπει να θεωρηθεί ενδημική νόσος στους οικόσιτους χοίρους και στους αγριόχοιρους της επαρχίας Nuoro. Ορισμένα κρούσματα της νόσου αυτής στους οικόσιτους χοίρους έχουν ωστόσο επισημανθεί και σε άλλες επαρχίες της Σαρδηνίας.

               (3)

               Η κατάσταση της νόσου ενδέχεται να δημιουργήσει κίνδυνο στις αγέλες χοίρων άλλων περιφερειών της Ιταλίας και άλλων κρατών μελών, λόγω του εμπορίου ζώντων χοίρων, σπέρματος, ωαρίων και εμβρύων χοίρων, νωπού χοιρινού κρέατος, προϊόντων χοιρινού κρέατος και άλλων προϊόντων που περιέχουν χοιρινό κρέας.

               (4)

               Η Ιταλία έχει λάβει μέτρα για την καταπολέμηση της αφρικανικής πανώλους των χοίρων στη Σαρδηνία στο πλαίσιο της οδηγίας 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλης των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (5).

               (5)

               Η Ιταλία έχει αναθεωρήσει τα μέτρα που έχουν ληφθεί έως τώρα για την καταπολέμηση της νόσου λόγω της επανεμφάνισής της το 2004.

               (6)

               Η απόφαση 2005/362/ΕΚ της Επιτροπής, της 2ας Μαΐου 2005, για την έγκριση του σχεδίου σχετικά με την εκρίζωση της αφρικανικής πανώλους των χοίρων στους αγριόχοιρους στη Σαρδηνία (Ιταλία) (6), εκδόθηκε με σκοπό να εγκριθεί το σχέδιο που υπέβαλε η Ιταλία για την εξάλειψη της αφρικανικής πανώλης των χοίρων στους αγριόχοιρους.

               (7)

               Με βάση την τρέχουσα επιδημιολογική κατάσταση, είναι σκόπιμο να εφαρμοστούν περαιτέρω κοινοτικά μέτρα σε όλη την περιφέρεια της Σαρδηνίας όσον αφορά τη μεταφορά ζώντων χοίρων και σπέρματος, ωαρίων και εμβρύων χοίρων και την αποστολή χοιρινού κρέατος, προϊόντων χοιρινού κρέατος και προϊόντων που περιέχουν χοιρινό κρέας.

               (8)

               Είναι σκόπιμο να προβλεφθούν ορισμένες παρεκκλίσεις από τα μέτρα που προβλέπονται στην παρούσα απόφαση για το χοιρινό κρέας που προέρχεται από χοίρους που εισήλθαν στη Σαρδηνία ως χοίροι προς σφαγή σύμφωνα με την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (7), ή σύμφωνα με την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (8), ή σύμφωνα με την οδηγία 2004/68/ΕΚ του Συμβουλίου, της 26ης Απριλίου 2004, σχετικά με τον καθορισμό κανόνων υγειονομικού ελέγχου για την εισαγωγή στην Κοινότητα και τη διαμετακόμιση μέσω αυτής ορισμένων ζώντων οπληφόρων ζώων, για την τροποποίηση των οδηγιών 90/426/EOK και 92/65/EOK και για την κατάργηση της οδηγίας 72/462/ΕΟΚ (9), ή που ικανοποιεί ορισμένες απαιτήσεις της παρούσας απόφασης.

               (9)

               Είναι επίσης σκόπιμο να προβλεφθούν ορισμένες παρεκκλίσεις για τα προϊόντα χοιρινού κρέατος και άλλα προϊόντα που περιέχουν χοιρινό κρέας τα οποία προέρχονται από κρέας που εισήλθε στη Σαρδηνία ως νωπό χοιρινό κρέας σύμφωνα με την οδηγία 64/433/ΕΟΚ του Συμβουλίου, της 26ης Ιουνίου 1964, περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (10), ή σύμφωνα με την οδηγία 2002/99/ΕΚ ή τα οποία συμμορφώνονται με την οδηγία 77/99/ΕΟΚ του Συμβουλίου, της 21ης Δεκεμβρίου 1976, περί υγειονομικών προβλημάτων στον τομέα των ενδοκοινοτικών συναλλαγών προϊόντων με βάση το κρέας (11), ή τα οποία ικανοποιούν ορισμένες απαιτήσεις της παρούσας απόφασης.

               (10)

               Για να εξασφαλιστεί ότι δεν αποστέλλονται από τη Σαρδηνία χοιρινό κρέας, προϊόντα χοιρινού κρέατος και άλλα προϊόντα που περιέχουν χοιρινό κρέας εφόσον δεν πληρούν ορισμένους όρους υγειονομικού ελέγχου και για να εξασφαλιστεί η ιχνηλασιμότητα αυτού του χοιρινού κρέατος και των προϊόντων του, το χοιρινό κρέας πρέπει να φέρει ειδική επισήμανση. Η ειδική αυτή επισήμανση πρέπει να έχει τέτοια μορφή ώστε να μην συγχέεται με την ωοειδή σφραγίδα για το χοιρινό κρέας που προβλέπεται στο στοιχείο 50 του κεφαλαίου ΧΙ του παραρτήματος Ι της οδηγίας 64/433/ΕΟΚ, ή με το σήμα καταλληλότητας, σύμφωνα με τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (12), μετά την ημερομηνία εφαρμογής του, και με την ωοειδή σφραγίδα για τα προϊόντα χοιρινού κρέατος και τα άλλα προϊόντα που περιέχουν χοιρινό κρέας που προβλέπεται στο στοιχείο 4 του κεφαλαίου VI του παραρτήματος Β της οδηγίας 77/99/ΕΟΚ, ή με το σήμα αναγνώρισης, σύμφωνα με τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (13), μετά την ημερομηνία εφαρμογής του.

               (11)

               Συνεπώς, η απόφαση 2003/514/ΕΚ καταργείται.

               (12)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο και πεδίο εφαρμογής
   Η παρούσα απόφαση καθορίζει υγειονομικούς κανόνες σχετικά με:

               α)

               τη μετακίνηση ζώντων χοίρων, σπέρματος, ωαρίων και εμβρύων χοίρων και την αποστολή χοιρινού κρέατος, προϊόντων χοιρινού κρέατος και άλλων προϊόντων που περιέχουν χοιρινό κρέας από τη Σαρδηνία· και

               β)

               την επισήμανση του χοιρινού κρέατος, των προϊόντων χοιρινού κρέατος και άλλων προϊόντων που περιέχουν χοιρινό κρέας στη Σαρδηνία.

         Άρθρο 2
   Ορισμοί
   Για την εφαρμογή της παρούσας απόφασης ισχύουν οι ακόλουθοι ορισμοί:

               α)

               «χοίρος»: όπως ορίζεται στο άρθρο 2 στοιχείο α) της οδηγίας 2002/60/ΕΚ·

               β)

               «χοιρινό κρέας»: όλα τα μέρη του χοίρου που είναι κατάλληλα για κατανάλωση από τον άνθρωπο·

               γ)

               «προϊόντα χοιρινού κρέατος»: μεταποιημένα προϊόντα που προκύπτουν από τη μεταποίηση χοιρινού κρέατος ή την περαιτέρω μεταποίηση των μεταποιημένων αυτών προϊόντων, όταν από την επιφάνεια της τομής φαίνεται ότι το προϊόν δεν έχει πλέον τα χαρακτηριστικά του νωπού κρέατος·

               δ)

               «άλλα προϊόντα που περιέχουν χοιρινό κρέας»: τα προϊόντα που προορίζονται για κατανάλωση από τον άνθρωπο και περιέχουν χοιρινό κρέας ή προϊόντα χοιρινού κρέατος.

         Άρθρο 3
   Απαγόρευση της μετακίνησης ζώντων χοίρων, σπέρματος, ωαρίων και εμβρύων χοίρων και της αποστολής χοιρινού κρέατος, προϊόντων χοιρινού κρέατος και άλλων προϊόντων που περιέχουν χοιρινό κρέας από τη Σαρδηνία
   Η Ιταλία απαγορεύει τα ακόλουθα:

               α)

               τη μετακίνηση ζώντων χοίρων από τη Σαρδηνία·

               β)

               τη μετακίνηση σπέρματος, ωαρίων και εμβρύων χοίρων από τη Σαρδηνία· και

               γ)

               την αποστολή χοιρινού κρέατος, προϊόντων χοιρινού κρέατος και άλλων προϊόντων που περιέχουν χοιρινό κρέας από τη Σαρδηνία.

         Άρθρο 4
   Ειδική επισήμανση του χοιρινού κρέατος, των προϊόντων χοιρινού κρέατος και άλλων προϊόντων που περιέχουν χοιρινό κρέας στη Σαρδηνία
   Η Ιταλία εξασφαλίζει την επισήμανση του χοιρινού κρέατος, των προϊόντων χοιρινού κρέατος και άλλων προϊόντων που περιέχουν χοιρινό κρέας και προέρχονται από χοίρους που σφάγησαν στη Σαρδηνία με ειδικό σήμα καταλληλότητας ή σήμα αναγνώρισης που δεν συγχέεται με την κοινοτική σφραγίδα και κυρίως δεν έχει ωοειδές σχήμα.
   Άρθρο 5
   Παρέκκλιση από τα άρθρα 3 και 4 όσον αφορά το χοιρινό κρέας
   1.   Κατά παρέκκλιση από το στοιχείο γ) του άρθρου 3, η Ιταλία μπορεί να εγκρίνει την αποστολή χοιρινού κρέατος από τη Σαρδηνία σε περιοχές εκτός της Σαρδηνίας εάν πληρούνται οι όροι που προβλέπονται στις παραγράφους 2 έως 5 του παρόντος άρθρου.
   2.   Το χοιρινό κρέας πρέπει να προέρχεται:

               α)

               είτε από χοίρους:

                           i)

                           οι οποίοι εισήλθαν στη Σαρδηνία ως χοίροι προς σφαγή σύμφωνα με την οδηγία 64/432/ΕΟΚ ή την οδηγία 72/462/ΕΟΚ ή την οδηγία 2004/68/ΕΚ και

                           ii)

                           οι οποίοι πληρούν τους όρους που καθορίζονται στο παράρτημα ΙΙ μέρος Α·

               β)

               είτε από χοίρους:

                           i)

                           οι οποίοι έχουν παραμείνει επί τέσσερις τουλάχιστον μήνες πριν από την ημερομηνία μεταφοράς στο σφαγείο της εκμετάλλευσης καταγωγής στη Σαρδηνία το οποίο πρέπει να βρίσκεται εκτός των περιοχών που αριθμούνται στο παράρτημα Ι και

                           ii)

                           οι οποίοι πληρούν τους όρους που καθορίζονται στο παράρτημα ΙΙ.

         3.   Το χοιρινό κρέας παράγεται, αποθηκεύεται και μεταποιείται σε εγκαταστάσεις:

               α)

               οι οποίες είναι εγκεκριμένες για το σκοπό αυτό από την αρμόδια αρχή· και

               β)

               στις οποίες το χοιρινό κρέας παράγεται, αποθηκεύεται ή μεταποιείται χωριστά από οποιοδήποτε άλλο κρέας δεν πληροί τους όρους της παραγράφους 2.

         4.   Κατά παρέκκλιση από το άρθρο 4 της παρούσας απόφασης, το χοιρινό κρέας πρέπει να επισημαίνεται με την ωοειδή σφραγίδα που προβλέπεται στο σημείο 50 του κεφαλαίου ΧΙ του παραρτήματος Ι της οδηγίας 64/433/ΕΟΚ ή με το σήμα καταλληλότητας, σύμφωνα με τον κανονισμό (ΕΚ) αριθ. 854/2004, μετά την ημερομηνία εφαρμογής του.
   5.   Το χοιρινό κρέας:

               α)

               υποβάλλεται σε κτηνιατρική πιστοποίηση σύμφωνα με το άρθρο 5 της οδηγίας 2002/99/ΕΚ· και

               β)

               συνοδεύεται, όταν φεύγει από τη Σαρδηνία, από το πιστοποιητικό ενδοκοινοτικού εμπορίου που ορίζεται στον κανονισμό (ΕΚ) αριθ. 599/2004 της Επιτροπής (14), το οποίο έχει συμπληρωθεί με τις συγκεκριμένες υγειονομικές απαιτήσεις που καθορίζονται στο παράρτημα ΙΙΙ της παρούσας απόφασης.

         Άρθρο 6
   Παρέκκλιση από τα άρθρα 3 και 4 όσον αφορά τα προϊόντα χοιρινού κρέατος και άλλα προϊόντα που περιέχουν χοιρινό κρέας
   1.   Κατά παρέκκλιση από το στοιχείο γ) του άρθρου 3, η Ιταλία μπορεί να εγκρίνει την αποστολή προϊόντων χοιρινού κρέατος και άλλων προϊόντων που περιέχουν χοιρινό κρέας από τη Σαρδηνία σε περιοχές εκτός της Σαρδηνίας εάν πληρούνται οι όροι που προβλέπονται στις παραγράφους 2 έως 5 του παρόντος άρθρου.
   2.   Τα προϊόντα αυτά πρέπει είτε:

               α)

               να προέρχονται από κρέας που έχει εισέλθει στη Σαρδηνία ως νωπό χοιρινό κρέας σύμφωνα με την οδηγία 64/433/ΕΟΚ ή σύμφωνα με την οδηγία 2002/99/ΕΚ· είτε

               β)

               να προέρχονται από χοιρινό κρέας που πληροί τους όρους του άρθρου 5 της παρούσας απόφασης· είτε

               γ)

               να πληρούν τους όρους του άρθρου 4 παράγραφος 1 της οδηγίας 2002/99/ΕΚ και να έχουν υποστεί επεξεργασία με αναγνωρισμένη αποτελεσματικότητα για την εξάλειψη του ιού της αφρικανικής πανώλης των χοίρων όπως ορίζεται στο παράρτημα ΙΙΙ της οδηγίας αυτής.

         3.   Τα προϊόντα παράγονται, αποθηκεύονται και μεταποιούνται σε εγκαταστάσεις:

               α)

               οι οποίες είναι εγκεκριμένες για το σκοπό αυτό από την αρμόδια αρχή· και

               β)

               στις οποίες παράγονται, αποθηκεύονται ή μεταποιούνται μόνο προϊόντα που πληρούν τους όρους της παραγράφου 2.

         4.   Κατά παρέκκλιση από το άρθρο 4 τα προϊόντα πρέπει να επισημαίνονται με την ωοειδή σφραγίδα που προβλέπεται στο στοιχείο 4 του κεφαλαίου VI του παραρτήματος Β της οδηγίας 77/99/ΕΟΚ ή με το σήμα αναγνώρισης, σύμφωνα με τον κανονισμό (ΕΚ) αριθ. 853/2004, μετά την ημερομηνία εφαρμογής του.
   5.   Τα προϊόντα:

               α)

               υποβάλλονται σε κτηνιατρική πιστοποίηση σύμφωνα με το άρθρο 5 της οδηγίας 2002/99/ΕΚ και

               β)

               συνοδεύονται, όταν φεύγουν από τη Σαρδηνία, από το πιστοποιητικό ενδοκοινοτικού εμπορίου που ορίζεται στον κανονισμό (ΕΚ) αριθ. 599/2004 της Επιτροπής, το οποίο έχει συμπληρωθεί με τις συγκεκριμένες υγειονομικές απαιτήσεις που καθορίζονται στο παράρτημα ΙV της παρούσας απόφασης.

         Άρθρο 7
   Κοινοποίηση στην Επιτροπή και στα άλλα κράτη μέλη
   Η Ιταλία κοινοποιεί στην Επιτροπή και στα άλλα κράτη μέλη, κάθε έξι μήνες από την ημερομηνία της παρούσας απόφασης, τα ακόλουθα:

               α)

               τον επικαιροποιημένο κατάλογο των εγκεκριμένων εγκαταστάσεων που αναφέρονται στο άρθρο 5 παράγραφος 3 και στο άρθρο 6 παράγραφος 3· και

               β)

               τον κατάλογο όλων των αποστολών χοιρινού κρέατος, προϊόντων χοιρινού κρέατος και άλλων προϊόντων που περιέχουν χοιρινό κρέας οι οποίες έχουν πιστοποιηθεί σύμφωνα με το άρθρο 5 παράγραφος 4 και το άρθρο 6 παράγραφος 4· και

               γ)

               οποιαδήποτε πληροφορία σχετικά με την εφαρμογή της παρούσας απόφασης.

         Άρθρο 8
   Κατάργηση
   Η απόφαση 2003/514/ΕΚ καταργείται.
   Άρθρο 9
   Αποδέκτες
   Η παρούσα απόφαση απευθύνεται στα κράτη μέλη.

      Βρυξέλλες, 2 Μαΐου 2005.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 395 της 30.12.1989, σ. 13· οδηγία όπως τροποποιήθηκε τελευταία από την οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 33).

      (2)  ΕΕ L 224 της 18.8.1990, σ. 29· οδηγία όπως τροποποιήθηκε τελευταία από την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου (ΕΕ L 315 της 19.11.2002, σ. 14).

      (3)  ΕΕ L 18 της 23.1.2003, σ. 11.

      (4)  ΕΕ L 178 της 17.7.2003, σ. 28.

      (5)  ΕΕ L 192 της 20.7.2002, σ. 27· οδηγία όπως τροποποιήθηκε από την πράξη προσχώρησης του 2003.

      (6)  Βλέπε σελίδα 36 της παρούσας Επίσημης Εφημερίδας.

      (7)  EE 121 της 29.7.1964, σ. 1977/64· οδηγία όπως τροποποιήθηκε τελευταία από τον κανονισμό (ΕΚ) αριθ. 1/2005 (ΕΕ L 3 της 5.1.2005, σ. 1).

      (8)  ΕΕ L 302 της 31.12.1972, σ. 28· οδηγία όπως τροποποιήθηκε τελευταία από τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).

      (9)  ΕΕ L 139 της 30.4.2004, σ. 322.

      (10)  EE 121 της 29.7.1964, σ. 2012/64· οδηγία όπως τροποποιήθηκε τελευταία από την πράξη προσχώρησης του 2003.

      (11)  ΕΕ L 26 της 31.1.1977, σ. 85· οδηγία όπως τροποποιήθηκε τελευταία από την πράξη προσχώρησης του 2003.

      (12)  ΕΕ L 139 της 30.4.2004, σ. 206· κανονισμός όπως τροποποιήθηκε από τον κανονισμό (ΕΚ) αριθ. 882/2004 (ΕΕ L 165 της 30.4.2004, σ. 1).

      (13)  ΕΕ L 139 της 30.4.2004, σ. 55.

      (14)  ΕΕ L 94 της 31.3.2004, σ. 44.

      ΠΑΡΑΡΤΗΜΑ Ι
      Περιοχές της Σαρδηνίας όπως αναφέρονται στο στοιχείο β) σημείο i) του άρθρου 5 παράγραφος 2

                  α)

                  Στην επαρχία Nuoro· όλο το έδαφος της επαρχίας.

                  β)

                  Στην επαρχία Sassari: τα εδάφη των δήμων Ala dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Budduso, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolo, Nule, Pattada, Siligo, Thiesi και Torralba.

      ΠΑΡΑΡΤΗΜΑ II
      Όροι όπως αναφέρονται στο άρθρο 5 παράγραφος 2
      Τμήμα Α.
      Γενικές διατάξεις για τους χοίρους που αναφέρονται στα στοιχεία α) και β) του άρθρου 5 παράγραφος 2
      Κατά την άφιξή τους στο σφαγείο οι χοίροι που αναφέρονται στα στοιχεία α) και β) του άρθρου 5 παράγραφος 2 κρατούνται και σφαγιάζονται χωριστά από άλλους χοίρους οι οποίοι δεν ανταποκρίνονται στις διατάξεις του άρθρου 5 παράγραφος 2, έτσι ώστε να αποτρέπεται οποιαδήποτε άμεση ή έμμεση επαφή.
      Τμήμα Β.
      Ειδικές διατάξεις για τους χοίρους που αναφέρονται στο στοιχείο β) του άρθρου 5 παράγραφος 2

                  1)

                  Η εκμετάλλευση καταγωγής των χοίρων που αναφέρονται στο στοιχείο β) του άρθρου 5 παράγραφος 2 συμμορφώνεται με τα ακόλουθα:

                              α)

                              βρίσκεται σε απόσταση 10 τουλάχιστον χιλιομέτρων από οποιαδήποτε εστία αφρικανικής πανώλους των χοίρων εμφανίστηκε κατά τους τρεις προηγούμενους μήνες από την ημερομηνία μεταφοράς στο σφαγείο των χοίρων που αναφέρονται στο στοιχείο β) του άρθρου 5 παράγραφος 2·

                              β)

                              βρίσκεται σε επαρχία στην οποία έχει εφαρμοστεί σχέδιο επιτήρησης και πρόληψης της αφρικανικής πανώλους των χοίρων από την αρμόδια αρχή και στην οποία εφαρμόζονται τακτικά ανάλογα μέτρα παρακολούθησης και πρόληψης·

                              γ)

                              στην εκμετάλλευση δεν εισήλθαν χοίροι κατά τις 30 ημέρες που προηγούνται της ημερομηνίας μεταφοράς στο σφαγείο των χοίρων που αναφέρονται στο στοιχείο β) του άρθρου 5 παράγραφος 2·

                              δ)

                              έχει εγκριθεί από την αρμόδια κτηνιατρική αρχή για το σκοπό αυτό.

                  2)

                  Οι χοίροι που αναφέρονται στο στοιχείο β) του άρθρου 5 παράγραφος 2 μεταφέρονται από την εκμετάλλευση καταγωγής που αναφέρεται στο στοιχείο 1 του παρόντος τμήματος σε σφαγείο το οποίο πληροί τις ακόλουθες προϋποθέσεις:

                              α)

                              επίσημος κτηνίατρος πραγματοποίησε τις ακόλουθες εργασίες:

                                          i)

                                          τις διαδικασίες ελέγχου και δειγματοληψίας όπως ορίζονται στο κεφάλαιο IV, στοιχείο Δ του παραρτήματος της απόφασης 2003/422/ΕΚ της Επιτροπής (1)· η παρέκκλιση όσον αφορά τη δειγματοληψία των χοίρων που αναφέρεται στο σημείο 6 του ίδιου κεφαλαίου IV στοιχείο Δ εφαρμόζεται τηρουμένων των αναλογιών· και

                                          ii)

                                          τον έλεγχο του μητρώου και των σημάτων αναγνώρισης των χοίρων που προβλέπονται από τα άρθρα 4 και 5 της οδηγίας 92/102/ΕΟΚ του Συμβουλίου (2)·

                              β)

                              από τις διαδικασίες ελέγχου και δειγματοληψίας που αναφέρονται στο στοιχείο α) δεν προέκυψαν ενδείξεις παρουσίας της αφρικανικής πανώλους των χοίρων και ο έλεγχος που αναφέρεται στο στοιχείο αυτό απέδειξε ότι υπάρχει συμμόρφωση με τα άρθρα 4 και 5 της οδηγίας 92/102/ΕΟΚ·

                              γ)

                              τα οχήματα που χρησιμοποιούνται για τη μεταφορά των χοίρων που αναφέρονται στο στοιχείο β) του άρθρου 5 παράγραφος 2 καθαρίστηκαν και απολυμάνθηκαν σύμφωνα με το άρθρο 12 της οδηγίας 2002/60/ΕΚ και σφραγίστηκαν από την αρμόδια αρχή πριν από τη μεταφορά·

                              δ)

                              η αρμόδια αρχή που είναι υπεύθυνη για το σφαγείο έχει ενημερωθεί για την πρόθεση αποστολής των χοίρων που αναφέρονται στο στοιχείο β) του άρθρου 5 παράγραφος 2 και η αρχή αυτή ενημερώνει την αρμόδια αρχή που είναι υπεύθυνη για την εκμετάλλευση καταγωγής σχετικά με την άφιξή τους.

                  3)

                  Κατά τις επιθεωρήσεις πριν και μετά τη σφαγή, οι οποίες διενεργούνται στο σφαγείο, η αρμόδια αρχή λαμβάνει υπόψη όλες τις ενδείξεις πιθανής παρουσίας της αφρικανικής πανώλης των χοίρων.

         (1)  ΕΕ L 143 της 11.6.2003, σ. 35.

         (2)  ΕΕ L 355 της 5.12.1992, σ. 32.

      ΠΑΡΑΡΤΗΜΑ ΙΙΙ
      της απόφασης 2005/363/ΕΚ της Επιτροπής

      ΠΑΡΑΡΤΗΜΑ IV
      της απόφασης 2005/363/ΕΚ της Επιτροπής


title: 2013/746/ΕΕ: Απόφαση του Συμβουλίου, της 10ης Δεκεμβρίου 2013 , για την τροποποίηση του εσωτερικού του κανονισμού

text:
               12.12.2013

               EL

               Επίσημη Εφημερίδα της Ευρωπαϊκής Ένωσης

               L 333/77

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 10ης Δεκεμβρίου 2013
   για την τροποποίηση του εσωτερικού του κανονισμού
   (2013/746/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη το άρθρο 2 παράγραφος 2 του παραρτήματος III του εσωτερικού κανονισμού του Συμβουλίου (1),
   Εκτιμώντας τα ακόλουθα:

               (1)

               Το άρθρο 3 παράγραφος 3 πρώτο και τέταρτο εδάφιο του πρωτοκόλλου (αριθ. 36) σχετικά με τις μεταβατικές διατάξεις το οποίο προσαρτάται στη Συνθήκη για την Ευρωπαϊκή Ένωση και τη Συνθήκη για τη λειτουργία της Ευρωπαϊκής Ένωσης προβλέπει ότι, μέχρι τις 31 Οκτωβρίου 2014, οσάκις το Συμβούλιο θεσπίζει πράξη που απαιτεί ειδική πλειοψηφία και εφόσον το ζητήσει μέλος του Συμβουλίου, εξακριβώνεται ότι τα κράτη μέλη τα οποία συνιστούν αυτήν την ειδική πλειοψηφία αντιπροσωπεύουν τουλάχιστον το 62 % του συνολικού πληθυσμού της Ένωσης.

               (2)

               Το ποσοστό αυτό υπολογίζεται σύμφωνα με τα αριθμητικά στοιχεία του πληθυσμού τα οποία παρατίθενται στο άρθρο 1 του παραρτήματος ΙΙΙ του εσωτερικού κανονισμού του Συμβουλίου (ο «εσωτερικός κανονισμός»).

               (3)

               Το άρθρο 2 παράγραφος 2 του παραρτήματος ΙΙΙ του εσωτερικού κανονισμού προβλέπει ότι, με ισχύ από την 1η Ιανουαρίου κάθε έτους, το Συμβούλιο προσαρμόζει, σύμφωνα με τα δεδομένα τα οποία διαθέτει η Στατιστική Υπηρεσία της Ευρωπαϊκής Ένωσης στις 30 Σεπτεμβρίου του προηγούμενου έτους, τα αριθμητικά στοιχεία που παρατίθενται στο άρθρο 1 του εν λόγω παραρτήματος.

               (4)

               Επομένως, ο εσωτερικός κανονισμός ενδείκνυται να προσαρμοσθεί αναλόγως για το διάστημα από 1ης Ιανουαρίου 2014 έως 31 Οκτωβρίου 2014,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 του παραρτήματος ΙΙΙ του εσωτερικού κανονισμού αντικαθίσταται από το ακόλουθο κείμενο:

      «Άρθρο 1
      Για την εφαρμογή του άρθρου 16 παράγραφος 5 της ΣΕΕ και του άρθρου 3 παράγραφοι 3 και 4 του πρωτοκόλλου (αριθ. 36) σχετικά με τις μεταβατικές διατάξεις, ο συνολικός πληθυσμός κάθε κράτους μέλους, για την περίοδο από την 1η Ιανουαρίου 2012 έως τις 31 Οκτωβρίου 2014, είναι ο εξής:

                  Κράτος μέλος

                  Πληθυσμός
                  (× 1 000)

                  Γερμανία

                  80 523,7

                  Γαλλία

                  65 633,2

                  Ηνωμένο Βασίλειο

                  63 730,1

                  Ιταλία

                  59 685,2

                  Ισπανία

                  46 704,3

                  Πολωνία

                  38 533,3

                  Ρουμανία

                  20 057,5

                  Κάτω Χώρες

                  16 779,6

                  Βέλγιο

                  11 161,6

                  Ελλάδα

                  11 062,5

                  Τσεχική Δημοκρατία

                  10 516,1

                  Πορτογαλία

                  10 487,3

                  Ουγγαρία

                  9 908,8

                  Σουηδία

                  9 555,9

                  Αυστρία

                  8 451,9

                  Boυλγαρία

                  7 284,6

                  Δανία

                  5 602,6

                  Φινλανδία

                  5 426,7

                  Σλοβακία

                  5 410,8

                  Ιρλανδία

                  4 591,1

                  Κροατία

                  4 262,1

                  Λιθoυανία

                  2 971,9

                  Σλοβενία

                  2 058,8

                  Λεττoνία

                  2 023,8

                  Εσθoνία

                  1 324,8

                  Κύπρος

                  865,9

                  Λουξεμβούργο

                  537,0

                  Μάλτα

                  421,4

                  Σύνολο

                  505 572,5

                  Κατώτατο όριο (62 %)

                  313 455,0».

   Άρθρο 2
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

   Εφαρμόζεται από την 1η Ιανουαρίου 2014.

      Βρυξέλλες, 10 Δεκεμβρίου 2013.

            Για το Συμβούλιο

            Ο Πρόεδρος

         R. ŠADŽIUS

      (1)  Απόφαση 2009/937/ΕΕ του Συμβουλίου, της 1ης Δεκεμβρίου 2009, για τη θέσπιση του εσωτερικού του κανονισμού (EE L 325, 11.12.2009, σ. 35).


title: Απόφαση (ΕΕ) 2015/2088 του Συμβουλίου, της 10ης Νοεμβρίου 2015, για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών αριθ. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 και 127 των ΗΕ, την πρόταση νέου κανονισμού των ΗΕ σχετικά με τη μετωπική σύγκρουση, τις προτάσεις τροποποιήσεων του ενοποιημένου ψηφίσματος σχετικά με την κατασκευή οχημάτων (R.E.3) και την πρόταση ενός νέου αμοιβαίου ψηφίσματος αριθ. 2 (M.R.2) για τους ορισμούς των συστημάτων ισχύος των οχημάτων

text:
               19.11.2015

               EL

               Επίσημη Εφημερίδα της Ευρωπαϊκής Ένωσης

               L 302/103

         ΑΠΌΦΑΣΗ (ΕΕ) 2015/2088 ΤΟΥ ΣΥΜΒΟΥΛΊΟΥ
   της 10ης Νοεμβρίου 2015
   για τον καθορισμό της θέσης που θα υιοθετηθεί εξ ονόματος της Ευρωπαϊκής Ένωσης στο πλαίσιο των σχετικών επιτροπών της Οικονομικής Επιτροπής των Ηνωμένων Εθνών για την Ευρώπη όσον αφορά τις προτάσεις τροποποίησης των κανονισμών αριθ. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 και 127 των ΗΕ, την πρόταση νέου κανονισμού των ΗΕ σχετικά με τη μετωπική σύγκρουση, τις προτάσεις τροποποιήσεων του ενοποιημένου ψηφίσματος σχετικά με την κατασκευή οχημάτων (R.E.3) και την πρόταση ενός νέου αμοιβαίου ψηφίσματος αριθ. 2 (M.R.2) για τους ορισμούς των συστημάτων ισχύος των οχημάτων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Σύμφωνα με την απόφαση 97/836/ΕΚ του Συμβουλίου (1), η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν και/ή να χρησιμοποιηθούν σε τροχοφόρα οχήματα και με τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»).

               (2)

               Σύμφωνα με την απόφαση 2000/125/ΕΚ του Συμβουλίου (2), η Ένωση προσχώρησε στη συμφωνία για την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα («παράλληλη συμφωνία»).

               (3)

               Η οδηγία 2007/46/ΕΚ του Ευρωπαϊκού Κοινοβουλίου και του Συμβουλίου (3) αντικατέστησε τα συστήματα έγκρισης των κρατών μελών με ενωσιακή διαδικασία έγκρισης, θεσπίζοντας εναρμονισμένο πλαίσιο που περιέχει τις διοικητικές διατάξεις και τις γενικές τεχνικές απαιτήσεις για όλα τα νέα οχήματα, τα συστήματα, τα κατασκευαστικά στοιχεία και τις χωριστές τεχνικές μονάδες. Η εν λόγω οδηγία ενσωμάτωσε τους κανονισμούς των ΗΕ στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις. Μετά την έκδοση της εν λόγω οδηγίας οι κανονισμοί των ΗΕ ενσωματώνονται όλο και περισσότερο στην ενωσιακή νομοθεσία στο πλαίσιο της έγκρισης τύπου ΕΕ.

               (4)

               Υπό το φως της εμπειρίας και των τεχνικών εξελίξεων, οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς αριθ. 12, 16, 26, 39, 44, 46, 58, 61, 74, 83, 85, 94, 95, 97, 98, 99, 100, 101, 106, 107, 110, 116 και 127 των ΗΕ και από το ενοποιημένο ψήφισμα σχετικά με την κατασκευή οχημάτων (R.E.3) είναι ανάγκη να προσαρμοστούν στην τεχνική πρόοδο.

               (5)

               Για να βελτιωθούν οι οικείες διατάξεις σχετικά με την ασφάλεια των μηχανοκίνητων οχημάτων, θα πρέπει να εγκριθεί ένας νέος κανονισμός των ΗΕ σχετικά με τη μετωπική σύγκρουση· για να εναρμονιστούν οι ορισμοί για τα συστήματα ισχύος των οχημάτων, θα πρέπει επίσης να εγκριθεί ένα νέο αμοιβαίο ψήφισμα αριθ. 2 (M.R.2) σχετικά με τους ορισμούς για τα συστήματα ισχύος των οχημάτων.

               (6)

               Επομένως, είναι αναγκαίο να καθοριστεί η θέση που θα υιοθετηθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας, όσον αφορά την έγκριση των εν λόγω πράξεων των ΗΕ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να υιοθετηθεί εξ ονόματος της Ένωσης στο πλαίσιο της διοικητικής επιτροπής της αναθεωρημένης συμφωνίας του 1958 και της εκτελεστικής επιτροπής της παράλληλης συμφωνίας την περίοδο από τις 9 έως τις 13 Νοεμβρίου 2015 είναι να υπερψηφιστούν οι προτάσεις που παρατίθενται στο παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 10 Νοεμβρίου 2015.

            Για το Συμβούλιο

            Ο Πρόεδρος

         P. GRAMEGNA

      (1)  Απόφαση 97/836/EK του Συμβουλίου, της 27ης Νοεμβρίου 1997, με σκοπό την προσχώρηση της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία 1958») (ΕΕ L 346 της 17.12.1997, σ. 78).

      (2)  Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).

      (3)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (οδηγία-πλαίσιο) (ΕΕ L 263 της 9.10.2007, σ. 1).

      ΠΑΡΑΡΤΗΜΑ

                  Πρόταση προσθήκης 4 στη σειρά τροποποιήσεων 04 του κανονισμού αριθ. 12 (Μηχανισμός διεύθυνσης)

                  ECE/TRANS/WP.29/2015/92

                  Πρόταση προσθήκης 6 στη σειρά τροποποιήσεων 06 του κανονισμού αριθ. 16 (Ζώνες ασφαλείας)

                  ECE/TRANS/WP.29/2015/93

                  Πρόταση προσθήκης 3 στη σειρά τροποποιήσεων 03 του κανονισμού αριθ. 26 (Εξωτερικές προεξοχές )

                  ECE/TRANS/WP.29/2015/82

                  Πρόταση για τη σειρά τροποποιήσεων 01 του κανονισμού αριθ. 39 ( Δείκτης ταχύτητας και μετρητής χιλιομετρικών αποστάσεων)

                  ECE/TRANS/WP.29/2015/83

                  Πρόταση προσθήκης 10 στη σειρά τροποποιήσεων 04 του κανονισμού αριθ. 44 (Συστήματα συγκράτησης παιδιών)

                  ECE/TRANS/WP.29/2015/94

                  Πρόταση προσθήκης 2 στη σειρά τροποποιήσεων 04 του κανονισμού αριθ. 46 (Συσκευές έμμεσης όρασης)

                  ECE/TRANS/WP.29/2015/84

                  Πρόταση για τη σειρά τροποποιήσεων 03 του κανονισμού αριθ. 58 (Οπίσθια προφύλαξη οχημάτων)

                  ECE/TRANS/WP.29/2015/85

                  Πρόταση για το συμπλήρωμα 3 του κανονισμού αριθ. 61 (Εξωτερικές προεξοχές των οχημάτων επαγγελματικής χρήσης)

                  ECE/TRANS/WP.29/2015/86

                  Πρόταση για το διορθωτικό 1 στο συμπλήρωμα 8 στη σειρά τροποποιήσεων 01 του κανονισμού αριθ. 74 [Εγκατάσταση διατάξεων φωτισμού και φωτεινών ενδείξεων (μοτοποδήλατα)]

                  ECE/TRANS/WP.29/2015/79

                  Πρόταση προσθήκης 11 στη σειρά τροποποιήσεων 05 του κανονισμού αριθ. 83 (Εκπομπές οχημάτων κατηγορίας M1 και N1)

                  ECE/TRANS/WP.29/2015/100

                  Πρόταση προσθήκης 6 στη σειρά τροποποιήσεων 06 του κανονισμού αριθ. 83 (Εκπομπές οχημάτων κατηγορίας M1 και N1)·

                  ECE/TRANS/WP.29/2015/101

                  Πρόταση προσθήκης 7 στην αρχική έκδοση του κανονισμού αριθ. 85 (Μέτρηση της καθαρής ισχύος)

                  ECE/TRANS/WP.29/2015/102

                  Πρόταση προσθήκης 6 στη σειρά τροποποιήσεων 02 του κανονισμού αριθ. 94 (Μετωπική σύγκρουση)

                  ECE/TRANS/WP.29/2015/95

                  Πρόταση για τη σειρά τροποποιήσεων 03 του κανονισμού αριθ. 94 (Μετωπική σύγκρουση)

                  ECE/TRANS/WP.29/2015/96

                  Πρόταση προσθήκης 5 στη σειρά τροποποιήσεων 03 του κανονισμού αριθ. 95 (Πλευρική σύγκρουση)

                  ECE/TRANS/WP.29/2015/97

                  Πρόταση για συμπλήρωμα 8 στη σειρά τροποποιήσεων 01 του κανονισμού αριθ. 97 (Συστήματα συναγερμού οχημάτων)

                  ECE/TRANS/WP.29/2015/87

                  Πρόταση προσθήκης 7 στη σειρά τροποποιήσεων 01 του κανονισμού αριθ. 98 (Προβολείς με φωτεινές πηγές εκκένωσης αερίου)

                  ECE/TRANS/WP.29/2015/80

                  Πρόταση προσθήκης 11 στον κανονισμό αριθ. 99 (Φωτεινές πηγές εκκένωσης αερίου)

                  ECE/TRANS/WP.29/2015/81

                  Πρόταση προσθήκης 3 στη σειρά τροποποιήσεων 02 του κανονισμού αριθ. 100 (Ηλεκτροκίνητα οχήματα)

                  ECE/TRANS/WP.29/2015/98

                  Πρόταση προσθήκης 6 στη σειρά τροποποιήσεων 01 του κανονισμού αριθ. 101 (Εκπομπές CO2/κατανάλωση καυσίμου)

                  ECE/TRANS/WP.29/2015/103

                  Πρόταση προσθήκης 13 στον κανονισμό αριθ. 106 (Ελαστικά για γεωργικά οχήματα)

                  ECE/TRANS/WP.29/2015/109

                  Πρόταση προσθήκης 4 στη σειρά τροποποιήσεων 06 του κανονισμού αριθ. 107 (Γενική κατασκευή λεωφορείων και πούλμαν)

                  ECE/TRANS/WP.29/2015/88

                  Πρόταση προσθήκης 4 στη σειρά τροποποιήσεων 05 του κανονισμού αριθ. 107 (Γενική κατασκευή λεωφορείων και πούλμαν)

                  ECE/TRANS/WP.29/2015/104

                  Πρόταση προσθήκης 4 στη σειρά τροποποιήσεων 01 του κανονισμού αριθ. 110 [Ειδικά κατασκευαστικά στοιχεία για οχήματα πεπιεσμένου φυσικού αερίου (CNG)/υγροποιημένου φυσικού αερίου (LNG)]

                  ECE/TRANS/WP.29/2015/89

                  Πρόταση για το συμπλήρωμα 5 του κανονισμού αριθ. 116 (Συστήματα συναγερμού για οχήματα)

                  ECE/TRANS/WP.29/2015/91

                  Πρόταση για τη σειρά τροποποιήσεων 02 του κανονισμού αριθ. 127 (Ασφάλεια των πεζών)

                  ECE/TRANS/WP.29/2015/99

                  Πρόταση νέου κανονισμού για τη μετωπική σύγκρουση με επικέντρωση στα συστήματα συγκράτησης

                  ECE/TRANS/WP.29/2015/105

                  Πρόταση για τη σειρά τροποποιήσεων 01 του νέου κανονισμού για τη μετωπική σύγκρουση με επικέντρωση στα συστήματα συγκράτησης

                  ECE/TRANS/WP.29/2015/106

                  Πρόταση τροποποιήσεων του ενοποιημένου ψηφίσματος για την κατασκευή οχημάτων (R.E.3)

                  ECE/TRANS/WP.29/2015/111

                  Πρόταση για νέο αμοιβαίο ψήφισμα αριθ. 2 (Μ.R.2) για τους ορισμούς των συστημάτων ισχύος των οχημάτων

                  ECE/TRANS/WP.29/2015/110


title: Απόφαση του Συμβουλίου, της 17ης Φεβρουαρίου 2017, για την ανανέωση του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               24.2.2017

               EL

               Επίσημη Εφημερίδα της Ευρωπαϊκής Ένωσης

               C 60/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 17ης Φεβρουαρίου 2017
   για την ανανέωση του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   (2017/C 60/01)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης (1), και ιδίως το άρθρο 4,
   Έχοντας υπόψη την υποψηφιότητα που υπέβαλε η βουλγαρική κυβέρνηση,
   Εκτιμώντας τα ακόλουθα:

               (1)

               Με τις αποφάσεις του της 14ης Ιουλίου 2015 (2) και της 14ης Σεπτεμβρίου 2015 (3), το Συμβούλιο διόρισε τα μέλη του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για την περίοδο από 18 Σεπτεμβρίου 2015 έως 17 Σεπτεμβρίου 2018.

               (2)

               Μετά την παραίτηση της κ. Emilia VALCHOVSKA έμεινε για τη Βουλγαρία κενή μία θέση τακτικού μέλους στο διοικητικό συμβούλιο του προαναφερθέντος Κέντρου στην κατηγορία των εκπροσώπων των κυβερνήσεων.

               (3)

               Τα τακτικά μέλη του διοικητικού συμβουλίου του προαναφερθέντος Κέντρου θα πρέπει να διορισθούν για το υπόλοιπο της θητείας, η οποία λήγει στις 17 Σεπτεμβρίου 2018,

         ΑΠΟΦΑΣΙΖΕΙ:
   Άρθρο 1
   Το παρακάτω πρόσωπο διορίζεται τακτικό μέλος του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για το υπόλοιπο της θητείας, δηλαδή έως τις 17 Σεπτεμβρίου 2018:
   ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ:

               ΒΟΥΛΓΑΡΙΑ

               κ. Maria TODOROVA

         Άρθρο 2
   Η παρούσα απόφαση δημοσιεύεται, προς ενημέρωση, στην Επίσημη Εφημερίδα της Ευρωπαϊκής Ένωσης.

      Βρυξέλλες, 17 Φεβρουαρίου 2017.

            Για το Συμβούλιο

            Ο Πρόεδρος

         E. BARTOLO

      (1)  ΕΕ L 39 της 13.2.1975, σ. 1.

      (2)  ΕΕ C 232 της 16.7.2015, σ. 2.

      (3)  ΕΕ C 305 της 16.9.2015, σ. 2.


Avis juridique important

|

41999D0627

1999/627/ΕΚ, ΕΚΑΧ, Ευρατόμ: Απόφαση των αντιπροσώπων των κυβερνήσεων των κρατών μελών των ευρωπαϊκών Κοινοτήτων, της 15ης Σεπτεμβρίου 1999, για τον διορισμό του προέδρου και των μελών της Επιτροπής των Ευρωπαϊκών Κοινοτήτων

Επίσημη Εφημερίδα αριθ. L 248 της 21/09/1999 σ. 0030 - 0031

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝτης 15ης Σεπτεμβρίου 1999για τον διορισμό του προέδρου και των μελών της Επιτροπής των Ευρωπαϊκών Κοινοτήτων(1999/627/ΕΚ, ΕΚΑΧ, Ευρατόμ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 214 παράγραφος 2, τρίτο εδάφιο και το άρθρο 215,τη συνθήκη για την ίδρυση της Ευρωπαϊκής Κοινότητας Άνθρακος και Χάλυβος, και ιδίως το άρθρο 10 παράγραφος 2, τρίτο εδάφιο και το άρθρο 12,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 127 παράγραφος 2, τρίτο εδάφιο και το άρθρο 128,Εκτιμώντας τα ακόλουθα:(1) Λαμβάνοντας υπόψη τη συλλογική παραίτηση, στις 16 Μαρτίου 1999, του προέδρου και των μελών της Επιτροπής που είχαν διορισθεί μέχρι τις 22 Ιανουαρίου 2000, με δήλωση υιοθετηθείσα στο περιθώριο του Ευρωπαϊκού Συμβουλίου της 24ης Μαρτίου 1999, οι Αντιπρόσωποι των Κυβερνήσεων των κρατών μελών όρισαν με κοινή συμφωνία τον κ. Romano PRODI ως την προσωπικότητα που προτίθενται να διορίσουν πρόεδρο της Επιτροπής·(2) με το ψήφισμα με ημερομηνία 5 Μαΐου 1999, το Ευρωπαϊκό Κοινοβούλιο ενέκρινε τον διορισμό αυτό·(3) με τη δήλωση με ημερομηνία 9 Ιουλίου 1999, ο κ. Romano PRODI γνωστοποίησε το αποτέλεσμα των επαφών του με τις κυβερνήσεις των κρατών μελών·(4) με την απόφαση 1999/499/ΕΚ, ΕΚΑΧ, Ευρατόμ(1), με ημερομηνία 19 Ιουλίου 1999, οι αντιπρόσωποι των κυβερνήσεων των κρατών μελών, με κοινή συμφωνία με τον ορισθέντα πρόεδρο της Επιτροπής, όρισαν τις λοιπές προσωπικότητες τις οποίες προτίθενται να διορίσουν ως μέλη της Επιτροπής τόσο για να αντικαταστήσουν τα μέλη της σημερινής Επιτροπής που παραιτήθηκαν, για το υπόλοιπο της θητείας τους, δηλαδή έως τις 22 Ιανουαρίου 2000, όσο και για την επόμενη πενταετία, δηλαδή από τις 23 Ιανουαρίου 2000 έως τις 22 Ιανουαρίου 2005·(5) με την ψηφοφορία της 15ης Σεπτεμβρίου 1999, το Ευρωπαϊκό Κοινοβούλιο έδωσε την έγκρισή του για τον πρόεδρο και τα λοιπά μέλη της Επιτροπής που είχαν καθορισθεί τόσο για την περίοδο από τις 16 Σεπτεμβρίου 1999 έως τις 22 Ιανουαρίου 2000, όσο και για την επόμενη πενταετία, δηλαδή για την περίοδο από τις 23 Ιανουαρίου 2000 έως τις 22 Ιανουαρίου 2005·(6) είναι σκόπιμο να δοθεί η δυνατότητα στη νέα Επιτροπή να αναλάβει καθήκοντα το ταχύτερο δυνατόν και να συνεχίσει το έργο της διανύοντας πλήρη θητεία από τις 23 Ιανουαρίου 2000 για τα πέντε επόμενα έτη· για το σκοπό αυτό, είναι σκόπιμο να γίνουν ταυτόχρονα οι διορισμοί και για τις δύο θητείες με την παρούσα απόφαση,ΑΠΟΦΑΣΙΖΟΥΝ:Άρθρο 1Διορίζονται στην Επιτροπή των Ευρωπαϊκών Κοινοτήτων για την περίοδο από τις 16 Σεπτεμβρίου 1999 έως τις 22 Ιανουαρίου 2000, καθώς και για την περίοδο από τις 23 Ιανουαρίου 2000 έως τις 22 Ιανουαρίου 2005:- Πρόεδρος:- ο κ. Romano PRODI- μέλη:- ο κ. Michel BARNIER- ο κ. Frits BOLKESTEIN- ο κ. Philippe BUSQUIN- ο κ. David BYRNE- η κα Loyola DE PALACIO DEL VALLE LERSUNDI- η κα Άννα ΔΙΑΜΑΝΤΟΠΟΥΛΟΥ- ο κ. Franz FISCHLER- ο κ. Neil KINNOCK- ο κ. Pascal LAMY- ο κ. Erkki LIIKANEN- ο κ. Mario MONTI- ο κ. Poul NIELSON- ο κ. Christopher PATTEN- η κα Viviane REDING- η κα Michaele SCHREYER- ο κ. Pedro SOLBES MIRA- ο κ. Günter VERHEUGEN- ο κ. António VITORINO- η κα Margot WALLSTRÖM.Άρθρο 2Η παρούσα απόφαση παράγει αποτελέσματα από τις 16 Σεπτεμβρίου 1999.Άρθρο 3Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Βρυξέλλες, 15 Σεπτεμβρίου 1999.Ο ΠρόεδροςA. SATULI(1) ΕΕ L 194 της 27.7.1999, σ. 45.


title: Απόφαση BiH/14/2008 της Επιτροπής Πολιτικής και Ασφάλειας, της 21ης Νοεμβρίου 2008 , σχετικά με το διορισμό διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη

text:
               29.11.2008

               EL

               Επίσημη Εφημερίδα της Ευρωπαϊκής Ένωσης

               L 319/80

      ΑΠΌΦΑΣΗ BiH/14/2008 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 21ης Νοεμβρίου 2008
   σχετικά με το διορισμό διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη
   (2008/895/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 τρίτη παράγραφος,
   την κοινή δράση 2004/570/ΚΕΠΠΑ του Συμβουλίου, της 12ης Ιουλίου 2004, σχετικά με τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (1), και ιδίως το άρθρο 6,
   Εκτιμώντας τα ακόλουθα:

               (1)

               Σύμφωνα με το άρθρο 6 της κοινής δράσης 2004/570/ΚΕΠΠΑ, το Συμβούλιο εξουσιοδότησε την επιτροπή πολιτικής και ασφάλειας (ΕΠΑ) να λάβει περαιτέρω αποφάσεις σχετικά με το διορισμό διοικητή δυνάμεων της ΕΕ.

               (2)

               Στις 25 Σεπτεμβρίου 2007, η ΕΠΑ εξέδωσε την απόφαση ΒiΗ/11/2007 (2) για το διορισμό του υποστρατήγου κ. Ignacio MARTÍN VILLALAÍN ως διοικητού δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη.

               (3)

               Ο διοικητής επιχειρήσεων της ΕΕ συνέστησε το διορισμό του στρατηγού κ. Stefano CASTAGNOTTO , ως νέου διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη.

               (4)

               H στρατιωτική επιτροπή της ΕΕ υποστήριξε την εν λόγω σύσταση.

               (5)

               Σύμφωνα με το άρθρο 6 του πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα.

               (6)

               Το Ευρωπαϊκό Συμβούλιο της Κοπεγχάγης προέβη, στις 12 και 13 Δεκεμβρίου 2002, σε δήλωση, σύμφωνα με την οποία οι διευθετήσεις «Βερολίνο +» και η υλοποίησή τους θα έχουν εφαρμογή μόνο σε όσα κράτη μέλη της ΕΕ είναι ταυτόχρονα είτε μέλη του ΝΑΤΟ, είτε μέρη της «Εταιρικής σχέσης για την ειρήνη» και έχουν, ως εκ τούτου, συνάψει διμερείς συμφωνίες ασφάλειας με το NATO,

         ΑΠΟΦΑΣΙΖΕΙ:
   Άρθρο 1
   Ο στρατηγός κ. Stefano CASTAGNOTTO διορίζεται διοικητής δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη.
   Άρθρο 2
   Η παρούσα απόφαση παράγει αποτελέσματα από τις 4 Δεκεμβρίου 2008.

      Βρυξέλλες, 21 Νοεμβρίου 2008.

            Για την Επιτροπή Πολιτικής και Ασφάλειας

            Η Πρόεδρος

         C. ROGER

      (1)  ΕΕ L 252 της 28.7.2004, σ. 10.

      (2)  ΕΕ L 288 της 6.11.2007, σ. 60.


Avis juridique important

|

32003D0768

2003/768/ΕΚ: Απόφαση του Συμβουλίου, της 20ής Οκτωβρίου 2003, για το διορισμό ενός αναπληρωματικού μέλους της Επιτροπής των Περιφερειών

Επίσημη Εφημερίδα αριθ. L 278 της 29/10/2003 σ. 0047 - 0047

Απόφαση του Συμβουλίουτης 20ής Οκτωβρίου 2003για το διορισμό ενός αναπληρωματικού μέλους της Επιτροπής των Περιφερειών(2003/768/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της κυβέρνησης των Κάτω Χωρών,Εκτιμώντας τα ακόλουθα:(1) Την απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.(2) Μετά την παραίτηση του κ. L.E. VAN DER SAR, η οποία γνωστοποιήθηκε στο Συμβούλιο στις 2 Οκτωβρίου 2003, έμεινε κενή μία θέση αναπληρωματικού μέλους της Επιτροπής των Περιφερειών,ΑΠΟΦΑΣΙΖΕΙ:Άρθρο μόνοΗ κα R. ΚRUISINGA, gedeputeerde van de provincie Noord-Holland, διορίζεται αναπληρωματικό μέλος της Επιτροπής των Περιφερειών σε αντικατάσταση του κ. L.E. VAN DER SAR για το υπόλοιπο της θητείας του, δηλαδή έως τις 25 Ιανουαρίου 2006.Λουξεμβούργο, 20 Οκτωβρίου 2003.Για το ΣυμβούλιοΟ ΠρόεδροςP. Maroni(1) ΕΕ L 24 της 26.1.2002, σ. 38.


title: Απόφαση (ΕΕ) 2017/418 του Συμβουλίου, της 28ης Φεβρουαρίου 2017, σχετικά με τη σύναψη, εξ ονόματος της Ευρωπαϊκής Ένωσης, συμφωνίας σύμπραξης βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ και του πρωτοκόλλου εφαρμογής της

text:
               10.3.2017

               EL

               Επίσημη Εφημερίδα της Ευρωπαϊκής Ένωσης

               L 64/1

         ΑΠΌΦΑΣΗ (ΕΕ) 2017/418 ΤΟΥ ΣΥΜΒΟΥΛΊΟΥ
   της 28ης Φεβρουαρίου 2017
   σχετικά με τη σύναψη, εξ ονόματος της Ευρωπαϊκής Ένωσης, συμφωνίας σύμπραξης βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ και του πρωτοκόλλου εφαρμογής της
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43, σε συνδυασμό με το άρθρο 218 παράγραφος 6 δεύτερο εδάφιο στοιχείο α) σημείο v) και το άρθρο 218 παράγραφος 7,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Ένωση διαπραγματεύθηκε με την κυβέρνηση των Νήσων Κουκ συμφωνία σύμπραξης βιώσιμης αλιείας («η συμφωνία») διάρκειας πέντε ετών, που δύναται να ανανεωθεί με σιωπηρή παράταση, και πρωτόκολλο εφαρμογής της («το πρωτόκολλο»), με το οποίο παραχωρούνται στα σκάφη της Ένωσης αλιευτικές δυνατότητες στα ύδατα στα οποία οι Νήσοι Κουκ ασκούν την κυριαρχία ή τη δικαιοδοσία τους σε θέματα αλιείας.

               (2)

               Η συμφωνία και το πρωτόκολλο υπεγράφησαν σύμφωνα με την απόφαση (ΕΕ) 2016/776 του Συμβουλίου (2) και εφαρμόζονται προσωρινά από τις 14 Οκτωβρίου 2016.

               (3)

               Η συμφωνία προβλέπει τη σύσταση μεικτής επιτροπής αρμόδιας για την παρακολούθηση της εκτέλεσης, ερμηνείας και εφαρμογής της συμφωνίας. Επιπλέον, η μεικτή επιτροπή μπορεί να εγκρίνει ορισμένες τροποποιήσεις του πρωτοκόλλου. Προκειμένου να διευκολυνθεί η έγκριση των εν λόγω τροποποιήσεων, η Επιτροπή πρέπει να εξουσιοδοτηθεί, βάσει ειδικών όρων, να τις εγκρίνει με απλουστευμένη διαδικασία.

               (4)

               Η συμφωνία και το πρωτόκολλο θα πρέπει να εγκριθούν,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία σύμπραξης βιώσιμης αλιείας μεταξύ της Ευρωπαϊκής Ένωσης και της κυβέρνησης των Νήσων Κουκ και το πρωτόκολλο εφαρμογής της εγκρίνονται εξ ονόματος της Ένωσης.
   Άρθρο 2
   Ο πρόεδρος του Συμβουλίου ορίζει, εξ ονόματος της Ένωσης, το (τα) πρόσωπο(-α) που είναι αρμόδιο(-α) να προβεί(-ούν) στις κοινοποιήσεις που προβλέπονται στο άρθρο 17 της συμφωνίας αλιευτικής σύμπραξης και στο άρθρο 13 του πρωτοκόλλου (3).
   Άρθρο 3
   Με την επιφύλαξη των διατάξεων και όρων που παρατίθενται στο παράρτημα της παρούσας απόφασης, ανατίθεται στην Επιτροπή η εξουσία να εγκρίνει, εξ ονόματος της Ένωσης, τροποποιήσεις του πρωτοκόλλου στο πλαίσιο της μεικτής επιτροπής.
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 28 Φεβρουαρίου 2017.

            Για το Συμβούλιο

            O Πρόεδρος

         J. HERRERA

      (1)  Έγκριση της 14ης Φεβρουαρίου 2017 (δεν έχει ακόμη δημοσιευθεί στην Επίσημη Εφημερίδα).

      (2)  Απόφαση (EE) 2016/776 του Συμβουλίου, της 29ης Απριλίου 2016, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας Σύμπραξης Βιώσιμης Αλιείας μεταξύ της Ευρωπαϊκής Ένωσης και των Νήσων Κουκ, και του πρωτοκόλλου εφαρμογής της (ΕΕ L 131 της 20.5.2016, σ. 1).

      (3)  Η ημερομηνία έναρξης ισχύος της συμφωνίας και του πρωτοκόλλου θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

      ΠΑΡΑΡΤΗΜΑ

         Πεδίο εφαρμογής των εξουσιών που ανατίθενται και διαδικασία για τον καθορισμό της θέσης της Ένωσης στο πλαίσιο της μεικτής επιτροπής

                  1)

                  Η Επιτροπή εξουσιοδοτείται να διαπραγματεύεται με την κυβέρνηση των Νήσων Κουκ και, κατά περίπτωση και με την επιφύλαξη συμμόρφωσης προς το σημείο 3 του παρόντος παραρτήματος, να εγκρίνει τροποποιήσεις του πρωτοκόλλου σχετικά με τα ακόλουθα ζητήματα:

                              α)

                              επανεξέταση του επιπέδου των αλιευτικών δυνατοτήτων και, συνεπώς, της οικείας οικονομικής συνεισφοράς σύμφωνα με το άρθρο 5 και το άρθρο 6 παράγραφος 3 στοιχεία α) της συμφωνίας και τα άρθρα 5 και 6 του πρωτοκόλλου·

                              β)

                              απόφαση σχετικά με τις λεπτομέρειες της τομεακής στήριξης σύμφωνα με το άρθρο 6 παράγραφος 3 στοιχείο β) της συμφωνίας και με το άρθρο 3 του πρωτοκόλλου·

                              γ)

                              τεχνικές λεπρομέρειες υπό τις οποίες τα ενωσιακά σκάφη αναπτύσσουν τις αλιευτικές τους δραστηριότητες κατά το άρθρο 6 παράγραφος 3 σημείο γ) της συμφωνίας και τα άρθρα 4 και 6 του πρωτοκόλλου.

                  2)

                  Στο πλαίσιο της μεικτής επιτροπής που έχει συσταθεί δυνάμει της συμφωνίας, η Ένωση:

                              α)

                              ενεργεί σύμφωνα με τους στόχους τους οποίους επιδιώκει η Ένωση στο πλαίσιο της κοινής αλιευτικής πολιτικής·

                              β)

                              ευθυγραμμίζεται με τα συμπεράσματα του Συμβουλίου της 19ης Μαρτίου 2012 για την ανακοίνωση σχετικά με την εξωτερική διάσταση της κοινής αλιευτικής πολιτικής·

                              γ)

                              προωθεί θέσεις συμβατές με τους σχετικούς κανόνες τους οποίους θεσπίζουν οι περιφερειακές οργανώσεις διαχείρισης της αλιείας και στο πλαίσιο της από κοινού διαχείρισης από τα παράκτια κράτη.

                  3)

                  Όταν επιδιώκεται η λήψη απόφασης κατά τη διάρκεια συνεδρίασης της μεικτής επιτροπής σχετικά με τροποποιήσεις του πρωτοκόλλου που αναφέρονται στο σημείο 1, λαμβάνονται τα απαραίτητα μέτρα ώστε η θέση που καθορίζεται, εξ ονόματος της Ένωσης, να λαμβάνει υπόψη τα πλέον πρόσφατα στατιστικά, βιολογικά και λοιπά συναφή στοιχεία που διαβιβάζονται στην Επιτροπή.
                  Προς τον σκοπό αυτό και βάσει των ως άνω δεδομένων, οι υπηρεσίες της Επιτροπής διαβιβάζουν στο Συμβούλιο ή στα προπαρασκευαστικά του όργανα, εντός επαρκούς χρονικού διαστήματος πριν από τη συνεδρίαση της μεικτής επιτροπής, έγγραφο στο οποίο εκτίθενται λεπτομερώς τα συγκεκριμένα στοιχεία της προτεινόμενης θέσης της Ένωσης, προς εξέταση και έγκριση.
                  Προκειμένου για τα ζητήματα που αναφέρονται στο σημείο 1 στοιχείο α), το Συμβούλιο εγκρίνει την προβλεπόμενη θέση της Ένωσης με ειδική πλειοψηφία. Στις λοιπές περιπτώσεις, η προβλεπόμενη στο προπαρασκευαστικό έγγραφο θέση της Ένωσης θεωρείται εγκριθείσα, εκτός εάν αντιταχθεί σε αυτήν αριθμός κρατών μελών αντίστοιχος προς τη μειοψηφία αρνησικυρίας κατά τη διάρκεια συνεδρίασης του προπαρασκευαστικού οργάνου του Συμβουλίου ή εντός προθεσμίας 20 ημερών από την παραλαβή του προπαρασκευαστικού εγγράφου, εάν αυτή προηγείται. Σε περίπτωση αντιρρήσεων, το ζήτημα παραπέμπεται στο Συμβούλιο.
                  Εάν, στο πλαίσιο επακόλουθων συνεδριάσεων, μεταξύ άλλων και επιτόπου, είναι αδύνατον να επιτευχθεί συμφωνία ώστε να ληφθούν υπόψη στη θέση της Ένωσης τα νέα στοιχεία, το ζήτημα παραπέμπεται στο Συμβούλιο ή στα προπαρασκευαστικά του όργανα.

                  4)

                  Η Επιτροπή καλείται να λάβει, σε εύθετο χρόνο, όλα τα απαραίτητα μέτρα προκειμένου να δοθεί συνέχεια στην απόφαση της μεικτής επιτροπής, συμπεριλαμβανομένης, κατά περίπτωση, της δημοσίευσης της σχετικής απόφασης στην Επίσημη Εφημερίδα της Ευρωπαϊκής Ένωσης και της υποβολής τυχόν προτάσεων αναγκαίων για την εφαρμογή της απόφασης.


title: Απόφαση του Συμβουλίου, της 12ης Ιουλίου 2005, περί του διορισμού μελών της συμβουλευτικής επιτροπής του οργανισμού εφοδιασμού της Ευρατόμ

text:
               20.7.2005

               EL

               Επίσημη Εφημερίδα της Ευρωπαϊκής Ένωσης

               C 178/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 12ης Ιουλίου 2005
   περί του διορισμού μελών της συμβουλευτικής επιτροπής του οργανισμού εφοδιασμού της Ευρατόμ
   (2005/C 178/01)
   TO ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 54, δεύτερο και τρίτο εδάφιο,
   το άρθρο Χ του καταστατικού του οργανισμού εφοδιασμού της Ευρατόμ (1),
   τις αποφάσεις του Συμβουλίου της 22ας Σεπτεμβρίου 2003 και 13ης Δεκεμβρίου 2004 περί του διορισμού των μελών της συμβουλευτικής επιτροπής του οργανισμού εφοδιασμού της Ευρατόμ (2),
   τη γνώμη της Επιτροπής,
   Εκτιμώντας:

               (1)

               ότι η θητεία των μελών της συμβουλευτικής επιτροπής του οργανισμού εφοδιασμού της Ευρατόμ έληξε στις 28 Μαρτίου 2005.

               (2)

               ότι πρέπει να διορισθούν τα μέλη της επιτροπής για την περίοδο από 29 Μαρτίου 2005 έως 28 Μαρτίου 2007, με βάση τις υποψηφιότητες τις οποίες υπέβαλαν οι κυβερνήσεις των κρατών μελών,

         ΑΠΟΦΑΣΙΖΕΙ:
   Άρθρο μόνο
   Τα ακόλουθα πρόσωπα διορίζονται ως Μέλη της συμβουλευτικής επιτροπής του οργανισμού εφοδιασμού της Ευρατόμ:

               Βέλγιο (3 θέσεις)

               κ. Théo VAN RENTERGHEM
               κ. Gérard PAULUS
               κ. Willy DE ROOVERE

               Τσεχική Δημοκρατία (3 θέσεις)

               κ. Miroslav ŠEDINA
               κ. Zdeněk HUBÁČEK
               κ. Vladimír HLAVINKA

               Δανία (2 θέσεις) (3)

               κ. Mads LUNDE

               Γερμανία (6 θέσεις)

               κ. Walter SANDTNER
               κ. Thomas LEHLE
               κ. Joachim OHNEMUS
               κ. Kurt SCHREIBER
               κ. Klaus TÄGDER
               κ. Gerhard HOTTENROTT

               Εσθονία (1 θέση)

               κ. Merle LUST

               Ελλάδα (3 θέσεις)

               κ. Θεόδωρος ΜΑΤΙΚΑΣ
               κ. Ιωάννης Γ. ΚΟΛΛΑΣ
               κ. Νικόλαος ΚΑΤΣΑΡΟΣ

               Ισπανία (5 θέσεις)

               κ. Rafael MÁRQUEZ OSORIO
               κ. José Manuel REDONDO
               κ. Eduardo GONZÁLEZ
               κ. Germán GARCÍA-CALDERON
               κ. Luis A.RICO URIOS

               Γαλλία (6 θέσεις)

               κ. Thierry ARNOLD
               κ. Louis François DURRET
               κ. Marie-Claire GUYADER
               κ. Caroline JORANT
               κ. Jeanne MARCUCCI
               κ. Jean-Luc SALANAVE

               Ιρλανδία (1 θέση)

               κ. Thomas Patrick SHERIDAN

               Ιταλία (6 θέσεις)

               κ. Paolo VENDITTI
               κ. Raffaele DI SAPIA
               κ. Giancarlo BOLOGNINI
               κ. Angelo PAPA
               κ. Roberto RANIERI
               κ. Giuseppe SEDDA

               Κύπρος (1 θέση)

               κ. Πανίκος ΔΗΜΗΤΡΙΑΔΗΣ

               Λεττονία (1 θέση)

               κ. Andrejs SALMIŅŠ

               Λιθουανία (1 θέση)

               κ. Donaldas JASULAITIS

               Ουγγαρία (3 θέσεις)

               κ. Attila NAGY
               κ. Ákos PETŐ
               κ. Ágnes SZÉL

               Κάτω Χώρες (3 θέσεις)

               κ. Jan WIEMAN
               κ. Κlaas JOSEPH
               κ. Marlies HOEDEMAKERS

               Αυστρία (2 θέσεις) (3)

               κ. Johann-Klaus HOHENBERG

               Πολωνία (5 θέσεις)

               κ. Stefan CHWASZCZEWSKI
               κ. Katarzyna HINCZ
               κ. Jacek Tadeusz KANIEWSKI
               κ. Grzegorz KRZYSZTOSZEK
               κ. Wladyslaw SIKORA

               Πορτογαλία (3 θέσεις) (3)

               κ. António RAMALHO
               κ. Luís José RODRIGUES DA COSTA

               Σλοβενία (1 θέση)

               κ. Ivo NOVAK

               Σλοβακία (2 θέσεις)

               κ. Michal DURANKO
               κ. Eduard ĎURČEK

               Φινλανδία (2 θέσεις)

               κ. Ilkka MIKKOLA
               κ. Riku Eino Juhani HUTTUNEN

               Σουηδία (3 θέσεις)

               κ. Sven NORDLÖF
               κ. Ali ETEMAD
               κ. Sven-Olov ERICSON

               Ηνωμένο Βασίλειο (6 θέσεις) (3)

               κ. Mark ELLIOTT
               κ. John A. LUKE
               κ. Simon MILLS
               κ. Dorothy SEED
               κ. Mike TRAVIS

      (1)  ΕΕ 27 της 6.12.1958, σ. 534/58. Το καταστατικό τροποποιήθηκε τελευταία από την απόφαση 95/1/ΕΚ/Ευρατόμ/ΕΚΑΧ (ΕΕ L 1 της 1.1.1995, σ. 1).

      (2)  ΕΕ C 232 της 27.9.2003, σ. 1. EE C 98 της 22.4.2005, σ. 1.

      (3)  Μια θέση παραμένει προς το παρόν κενή.


title: 2006/476/ΕΚ: Απόφαση του Συμβουλίου, της  12ης Ιουνίου 2006 , για την τροποποίηση της απόφασης 1999/70/ΕΚ όσον αφορά τους εξωτερικούς ελεγκτές της Banque de France

text:
               11.7.2006

               EL

               Επίσημη Εφημερίδα της Ευρωπαϊκής Ένωσης

               L 188/7

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 12ης Ιουνίου 2006
   για την τροποποίηση της απόφασης 1999/70/ΕΚ όσον αφορά τους εξωτερικούς ελεγκτές της Banque de France
   (2006/476/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   το Πρωτόκολλο σχετικά με το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο είναι προσαρτημένο στη Συνθήκη περί ιδρύσεως της Ευρωπαϊκής Κοινότητας, και ιδίως το άρθρο 27.1,
   την απόφαση 1999/70/ΕΚ του Συμβουλίου της 25ης Ιανουαρίου 1999 σχετικά με τους εξωτερικούς ελεγκτές των Εθνικών Κεντρικών Τραπεζών (1),
   τη Σύσταση ΕΚΤ/2006/5 της Ευρωπαϊκής Κεντρικής Τράπεζας με ημερομηνία 13 Απριλίου 2006 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banque de France (2),
   Εκτιμώντας τα ακόλουθα:

               (1)

               Κατ’ άρθρο 27 παρ. 1 του Πρωτοκόλλου για το καταστατικό του Ευρωπαϊκού Συστήματος Κεντρικών Τραπεζών και της ΕΚΤ («ΕΚΤ») οι λογαριασμοί της EKT και των εθνικών κεντρικών τραπεζών του Ευρωσυστήματος πρέπει να ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Δυνάμει του άρθρου L.142-6 του γαλλικού νομισματικού και χρηματοπιστωτικού κώδικα, το γενικό συμβούλιο της Banque de France διορίζει δύο ορκωτούς ελεγκτές, στους οποίους ανατίθεται ο έλεγχος των λογαριασμών της. Το άρθρο L.823-1 του γαλλικού εμπορικού κώδικα προβλέπει το διορισμό αναπληρωτή ελεγκτή, ο οποίος αντικαθιστά τους διοριζόμενους ελεγκτές σε περίπτωση αποποίησης του διορισμού τους, ύπαρξης κωλύματος στο πρόσωπό τους, παραίτησης ή θανάτου τους.

               (3)

               Οι θητείες των σημερινών εξωτερικών ελεγκτών της Banque de France θα λήξουν με το πέρας του ελέγχου για το οικονομικό έτος 2005. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2006.

               (4)

               Η Banque de France, σύμφωνα με τους κανόνες περί δημοσίων συμβάσεων που τη διέπουν, επέλεξε ως εξωτερικούς της ελεγκτές τους Deloitte & Associés και Mazars & Guerard, και ως αναπληρωτή ελεγκτή την KPMG S.A., για τα οικονομικά έτη 2006 έως 2011, η δε ΕΚΤ θεωρεί ότι οι επιλεγέντες ελεγκτές πληρούν τους απαραίτητους όρους διορισμού.

               (5)

               Η ΕΚΤ θεωρεί ότι οι επιλεγέντες εξωτερικοί ελεγκτές της Banque de France πληρούν τους απαραίτητους όρους διορισμού. Ως εκ τούτου το διοικητικό συμβούλιο της ΕΚΤ συνέστησε το διορισμό των Deloitte & Associés και Mazars & Guerard ως εξωτερικών ελεγκτών και της KPMG S.A. ως αναπληρωτή ελεγκτή για τα οικονομικά έτη 2006 έως 2011.

               (6)

               Είναι σκόπιμο να εφαρμοσθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ,

         ΑΠΟΦΑΣΙΖΕΙ:
   Άρθρο 1
   Το άρθρο 1 παράγραφος 4 της απόφασης 1999/70/ΕΚ αντικαθίσταται από το εξής:

      «4.   Οι Deloitte & Associés και Mazars & Guerard υποδεικνύονται από κοινού ως εξωτερικοί ελεγκτές της Banque de France για τα οικονομικά έτη 2006 έως 2011.
      H KPMG S.A υποδεικνύεται ως αναπληρωτής ελεγκτής της Banque de France για τα οικονομικά έτη 2006 έως 2011.»

   Άρθρο 2
   Η παρούσα απόφαση κοινοποιείται στην Ευρωπαϊκή Κεντρική Τράπεζα.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 12 Ιουνίου 2006

            Για το Συμβούλιο

            Η Πρόεδρος

         U. PLASSNIK

      (1)  ΕΕ L 22 της 29.1.1999, σ. 69. Απόφαση που τροποποιήθηκε τελευταία με την απόφαση 2006/212/ΕΚ (ΕΕ L 79 της 16.3.2006, σ. 25).

      (2)  ΕΕ C 98 της 26.4.2006, σ. 25.


Avis juridique important

|

32000D0803

Απόφαση του Συμβουλίου, της 14ης Δεκεμβρίου 2000, περί εφαρμογής της κοινής δράσης 1999/34/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στη Νότια Οσσετία

Επίσημη Εφημερίδα αριθ. L 326 της 22/12/2000 σ. 0001 - 0002

Απόφαση του Συμβουλίουτης 14ης Δεκεμβρίου 2000περί εφαρμογής της κοινής δράσης 1999/34/ΚΕΠΠΑ σχετικά με τη συμβολή της Ευρωπαϊκής Ένωσης στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού στη Νότια Οσσετία(2000/803/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Ένωσης, και ιδίως το άρθρο 23 παράγραφος 2,την κοινή δράση 1999/34/ΚΕΠΠΑ του Συμβουλίου, της 17ης Δεκεμβρίου 1998, σχετικά με την συμβολή της Ευρωπαϊκής Ένωσης (ΕΕ) στην καταπολέμηση της αποσταθεροποιητικής συσσώρευσης και διάδοσης φορητών όπλων και ελαφρού οπλισμού(1), και ιδίως το άρθρο 6,Εκτιμώντας τα ακόλουθα:(1) Η ανεξέλεγκτη συσσώρευση και διάδοση φορητών όπλων και ελαφρού οπλισμού αποτελούν απειλή για την ειρήνη και την ασφάλεια, ενώ ελαττώνουν τις πιθανότητες διαρκούς ανάπτυξης, μεταξύ άλλων στη Νότια Οσσετία.(2) Η παρούσα απόφαση σκοπό έχει να θέσει σε εφαρμογή την κοινή δράση 1999/34/ΚΕΠΠΑ και να παράσχει οικονομική συνδρομή στις τοπικές αστυνομικές αρχές στο πλαίσιο ενός προγράμματος ανταλλαγής που σκοπό θα έχει να τους προμηθεύσει τεχνικά μέσα για την συλλογή και την καταστροφή του ελαφρού οπλισμού και των φορητών όπλων.(3) Αυτή η οικονομική συνδρομή θα επηρεάσει ευνοϊκά την κοινή γνώμη σε σχέση με τον αφοπλισμό των πολιτών, και θα βοηθήσει στην εδραίωση και την επέκταση της συμμετοχής τους στη διαδικασία συγκέντρωσης και εξουδετέρωσης των όπλων, αλλά και στη δημιουργία κλίματος ασφάλειας, συλλογικής ευθύνης, συμφιλίωσης και εμπιστοσύνης μεταξύ των οικείων πληθυσμών.(4) Αυτή η οικονομική συμβολή είναι ικανή να ενισχύσει το ρόλο της Ευρωπαϊκής Ένωσης όσο και το ρόλο του ΟΑΣΕ στη διευθέτηση μιας διένεξης, ακόμη περισσότερο δε τη στιγμή που τα κράτη μέλη του ΟΑΣΕ εκπονούν κείμενο σχετικά με τα φορητά όπλα και τον ελαφρό οπλισμό ενόψει της Συνδιάσκεψης των Η.Ε. για το λαθρεμπόριο φορητών όπλων και ελαφρού οπλισμού σε όλες τις μορφές του, η οποία θα διεξαχθεί το 2001.(5) Η Επιτροπή δέχθηκε να αναλάβει ορισμένα καθήκοντα απαραίτητα για την εφαρμογή της παρούσας απόφασης,ΑΠΟΦΑΣΙΖΕΙ:Άρθρο 11. Η Ευρωπαϊκή Ένωση συμβάλλει στην προώθηση του ελέγχου, της συγκέντρωσης και της καταστροφής των φορητών όπλων και του ελαφρού οπλισμού στη Νότια Οσσετία.2. Προς το σκοπό αυτό, η Ευρωπαϊκή Ένωση σε πρώτη φάση:α) βοηθά το Κοινό Συντονιστικό Κέντρο των Μεικτών Ειρηνευτικών Δυνάμεων στην Νότια Οσσετία να συντονίζει τις δραστηριότητες των οργάνων διατήρησης της τάξης, Οσσετιανών, και Γεωργιανών, και να αξιοποιεί την τράπεζα δεδομένων για την εγκληματικότητα στη Νότια Οσσετία,β) βοηθά τη Μεικτή Ομάδα Έρευνας στη Νότια Οσσετία για τη διεξαγωγή των ερευνών που της ζητούν η οσσετιανή και η γεωργιανή πλευρά,γ) βοηθά τους σταθμούς συγκέντρωσης φορητών όπλων και ελαφρού οπλισμού να συγκεντρώσουν όπλα και να τα μεταφέρουν στους χώρους αποθήκευσης με σκοπό την καταστροφή.3. Σ' αυτό το πλαίσιο, η Ευρωπαϊκή Ένωση παρέχει βοήθεια με τη μορφή εξοπλισμού, ο οποίος θα διοχετευθεί στις αρχές που αναφέρονται στην παράγραφο 2.4. Το Συμβούλιο, κατόπιν εισηγήσεως κράτους μέλους ή/και της Επιτροπής καθορίζει ποια άλλα σχέδια θα χρηματοδοτηθούν στο πλαίσιο αυτής της συμβολής στον τομέα των φορητών όπλων και του ελαφρού οπλισμού.Άρθρο 21. Το Συμβούλιο αναθέτει στην Επιτροπή την εφαρμογή της παρούσας απόφασης ενόψει της εκπλήρωσης του στόχου που καθορίζεται στο άρθρο 1.2. Η Επιτροπή αγοράζει τον εξοπλισμό που αναφέρεται στο άρθρο 1 παράγραφος 3. Παρακολουθεί και αξιολογεί την παράδοση και τη χρησιμοποίησή του. Αξιολογεί επίσης την εφαρμογή της παρούσας απόφασης.3. Η Επιτροπή υποβάλλει έκθεση στο Συμβούλιο υπό την αιγίδα της προεδρίας, επικουρούμενης από το Γενικό Γραμματέα του Συμβουλίου, Ύπατο Εκπρόσωπο για την ΚΕΠΠΑ.4. Στο πλαίσιο της εκπλήρωσης των καθηκόντων της, η Επιτροπή συνεργάζεται ενδεχομένως με τις τοπικές αποστολές των κρατών μελών.Άρθρο 31. Το ποσό δημοσιονομικής αναφοράς για τους κατ' άρθρο 1 σκοπούς ανέρχεται σε 90000 ευρώ.2. Η διαχείριση των δαπανών που χρηματοδοτούνται από το καθοριζόμενο στην παράγραφο 1 ποσό υπόκειται στις δημοσιονομικές διαδικασίες και στους δημοσιονομικούς κανόνες της Κοινότητας.Άρθρο 41. Η παρούσα απόφαση παράγει αποτελέσματα την ημέρα της έκδοσής της. Λήγει στις 14 Δεκεμβρίου 2001.2. Η παρούσα απόφαση επανεξετάζεται εντός εξαμήνου από την έκδοσή της.Άρθρο 5Η παρούσα απόφαση δημοσιεύεται στην Επίσημη Εφημερίδα.Βρυξέλλες, 14 Δεκεμβρίου 2000.Για το ΣυμβούλιοΟ ΠρόεδροςD. Gillot(1) ΕΕ L 9 της 15.1.1999, σ. 1.


Avis juridique important

|

31994D0753

94/753/ΕΚ: Απόφαση του Συμβουλίου της 14ης Νοεμβρίου 1994 για τη συνέχιση των εφαρμογών της τηλεπισκόπησης στις γεωργικές στατιστικές για την περίοδο 1994-1998

Επίσημη Εφημερίδα αριθ. L 299 της 22/11/1994 σ. 0027 - 0030 Φινλανδική ειδική έκδοση: Κεφάλαιο 3 τόμος 63 σ. 0018  Σουηδική ειδική έκδοση: Κεφάλαιο 3 τόμος 63 σ. 0018

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Νοεμβρίου 1994 για τη συνέχιση των εφαρμογών της τηλεπισκόπησης στις γεωργικές στατιστικές για την περίοδο 1994-1998 (94/753/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το πρότυπο πειραματικό σχέδιο τηλεπισκόπησης που εφαρμόζεται στις γεωργικές στατιστικές, το οποίο θεσπίστηκε με την απόφαση 88/503/ΕΟΚ (2) και έληξε στις 31 Δεκεμβρίου 1993, κάλυπτε το πρώτο μέρος ενός δεκαετούς αναπτυξιακού προγράμματος- ότι οι ανάγκες που προκάλεσαν την κατάρτιση του σχεδίου αυτού, και συγκεκριμένα η βελτίωση των συστημάτων γεωργικών στατιστικών στην Κοινότητα υπάρχουν ακόμα, ιδίως στο πλαίσιο της νέας κοινής γεωργικής πολιτικής- ότι το προαναφερθέν πρότυπο σχέδιο πέτυχε στην πρώτη πενταετία πλήρως τους στόχους του, ιδίως όσον αφορά την ανάπτυξη και ενσωμάτωση ορισμένων προηγμένων μεθόδων στο κοινοτικό σύστημα γεωργικής πληροφόρησης- ότι οι δράσεις που αναπτύχθηκαν με το προαναφερθέν σχέδιο έχουν φθάσει, όπως προβλεπόταν, στο επιχειρησιακό στάδιο, και ότι πρέπει, κατά συνέπεια, να διαχωριστούν από τις δράσεις που απαιτούν ακόμα έρευνα- ότι οι επιχειρησιακές δράσεις 1994-1998 αποβλέπουν στην εφαρμογή της τηλεπισκόπησης για την πρόβλεψη των εκτάσεων και των αποδόσεων σε ευρωπαϊκό ή εθνικό επίπεδο καθώς επίσης και στη βελτίωση των στατιστικών σε επίπεδο κρατών μελών- ότι οι δραστηριότητες που χρειάζονται και άλλες προσπάθειες ανάπτυξης κατά τη διάρκεια της δεύτερης φάσης του αρχικά προβλεπόμενου δεκαετούς σχεδίου καλύπτονται από το τέταρτο πρόγραμμα-πλαίσιο έρευνας και ανάπτυξης- ότι χρειάζεται μια στενή συμπληρωματικότητα μεταξύ των επιχειρησιακών και των αναπτυξιακών δράσεων του δεκαετούς προγράμματος εφαρμογής της τηλεπισκόπησης στις γεωργικές στατιστικές- ότι οι επιχειρησιακές δράσεις θα πρέπει να επωφελούνται των τεχνικών και μεθοδολογικών βελτιώσεων που προέρχονται από τις εργασίες ανάπτυξης και ότι θα οδηγήσουν σε νέες έρευνες- ότι οι δράσεις που αποβλέπουν στην εφαρμογή της τηλεπισκόπησης στις γεωργικές στατιστικές τηρούν την αρχή της επικουρικότητας, κατανέμοντας την ευθύνη της εκτέλεσης των διαφόρων δράσεων μεταξύ των κρατών μελών και της Επιτροπής σύμφωνα με κριτήρια  αποτελεσματικότητας και εφικτότητας- ότι το τεχνολογικό όφελος των δράσεων αυτών συνίσταται στη βελτίωση των κοινοτικών στατιστικών καθώς επίσης και των μεθόδων διαχείρισης και ελέγχου της κοινής γεωργικής πολιτικής- ότι η τεχνολογική πρόοδος που επιτεύχθηκε στη διάρκεια της προηγούμενης φάσης του σχεδίου στην Κοινότητα και στα κράτη μέλη πρέπει να διατηρηθεί- ότι η εκτέλεση του πολυετούς προγράμματος απαιτεί 15,7 εκατομμύρια Ecu,  ΑΠΟΦΑΣΙΖΕΙ:   Άρθρο 1  Οι εφαρμογές της τηλεπισκόπησης στις γεωργικές στατιστικές θα συνεχιστούν για μια πενταετή περίοδο, από 1ης Ιανουαρίου 1994, με σκοπό:  - τη διευκόλυνση της προσφυγής στην τηλεπισκόπηση στα ενδιαφερόμενα κράτη μέλη, προκειμένου να βελτιωθούν τα συστήματα γεωργικών στατιστικών τους,  - τη διενέργεια εκτιμήσεων, πριν από τη συγκομιδή, σχετικά με τις εκτάσεις και την παραγωγή των βασικών καλλιεργειών σε ευρωπαϊκή και εί δυνατόν σε εθνική κλίμακα εντός των ορίων των διαθέσιμων οικονομικών μέσων.   Άρθρο 2  H Επιτροπή εξασφαλίζει την εκτέλεση των δράσεων αυτών, σύμφωνα με τους προσανατολισμούς που καθορίζονται στο τμήμα Ι του παραρτήματος, και υποβάλει ετησίως στα κράτη μέλη, με τη διαδικασία του άρθρου 4, έκθεση σχετικά με τους τρόπους εκτέλεσης,  τις χρησιμοποιηθείσες μεθόδους, την απορρόφηση των πιστώσεων, την αξιολόγηση των επιτευχθέντων αποτελεσμάτων και τον τρόπο συνέχισης των εργασιών για το επόμενο έτος.   Άρθρο 3  Το ποσό το οποίο κρίνεται απαραίτητο για το σύνολο της δράσης ανέρχεται σε 15 700 000 Ecu ενώ, ενδεικτικά, προβλέπεται η ακόλουθη κατανομή ανά έτος:  1994 2,5 εκατομμύρια Ecu,  1995 3,3 εκατομμύρια Ecu,  1996 3,3 εκατομμύρια Ecu,  1997 3,3 εκατομμύρια Ecu,  1998 3,3 εκατομμύρια Ecu.   Άρθρο 4  1. Στην περίπτωση που γίνεται αναφορά στη διαδικασία που καθορίζεται στο παρόν άρθρο, η μόνιμη επιτροπή γεωργικών στατιστικών, η οποία εφεξής καλείται "επιτροπή", συγκαλείται από τον πρόεδρό της, είτε κατόπιν πρωτοβουλίας του ιδίου, είτε  κατόπιν αιτήσεως εκπροσώπου ενός κράτους μέλους.  2. Ο αντιπρόσωπος της Επιτροπής υποβάλλει στην επιτροπή σχέδιο των προς λήψη μέτρων. Η επιτροπή εκφράζει τη γνώμη της σχετικά με το σχέδιο αυτό εντός προθεσμίας την οποία ο πρόεδρος μπορεί να καθορίσει ανάλογα με την επείγουσα φύση του θέματος, και  αποφασίζει με πλειοψηφία 54 ψήφων. Οι ψήφοι των κρατών μελών καταμετρώνται σύμφωνα με την κατανομή που προβλέπεται στο άρθρο 148 παράγραφος 2 της συνθήκης. Ο πρόεδρος δεν ψηφίζει.  3. α) Η Επιτροπή θεσπίζει τα προτεινόμενα μέτρα εφόσον είναι σύμφωνα με τη γνώμη της επιτροπής- β) εφόσον τα προτεινόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει αμελλητί στο Συμβούλιο πρόταση σχετικά με τα ληπτέα μέτρα. Το Συμβούλιο αποφασίζει με ειδική πλειοψηφία.  Εάν μετά την παρέλευση τρίμηνης προθεσμίας από την ημερομηνία υποβολής της πρότασης στο Συμβούλιο αυτό δεν έχει αποφασίσει, η Επιτροπή θεσπίζει και θέτει αμέσως σε εφαρμογή τα προτεινόμενα μέτρα.   Άρθρο 5  To αργότερο στις 31 Ιουλίου 1998, η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή των δράσεων αυτών και τη χρήση των διατεθέντων ποσών, η οποία συνοδεύεται ενδεχομένως από προτάσεις σχετικά με τη  συνέχιση των εφαρμογών τηλεπισκόπησης στις γεωργικές στατιστικές.   Άρθρο 6  Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 14 Νοεμβρίου 1994.  Για το Συμβούλιο Ο Πρόεδρος J. BORCHERT  (1) ΕΕ αριθ. C 305 της 31. 10. 1994.  (2) ΕΕ αριθ. L 9 της 13. 1. 1988, σ. 12.      ΠΑΡΑΡΤΗΜΑ  Οι εφαρμογές τηλεπισκόπησης στις γεωργικές στατιστικές, που πρέπει να υλοποιηθούν ή να αναπτυχθούν κατά τη διάρκεια της περιόδου 1994-1998 υποδιαιρούνται ως εξής:  Επιχειρησιακές δραστηριότητες - Δραστηριότητα Α: περιφερειακές απογραφές - Δραστηριότητα Β: ταχείες εκτιμήσεις σε ευρωπαϊκό επίπεδο Αναπτυξιακές δραστηριότητες - Δραστηριότητα Γ: ολοκληρωμένο σύστημα - Δραστηριότητα Δ: παρακολούθηση και πρόβλεψη της συγκομιδής ξένων χωρών - Δραστηριότητα Ε: εφαρμογή νέων μεθόδων και συστημάτων ανίχνευσης Ι. Επιχειρησιακές δραστηριότητες Δραστηριότητα Α: περιφερειακές απογραφές Η πραγματοποίηση περιφερειακών απογραφών μεταφέρθηκε κατά το μεγαλύτερο μέρος στα κράτη μέλη στο τέλος της πρώτης φάσεως του πρότυπου σχεδίου. Εφαρμόζεται επί του παρόντος στις χώρες της Νότιας Ευρώπης και περιστασιακά στις χώρες της Βόρειας Ευρώπης. Η  συνέχιση της δραστηριότητας αυτής, η επέκτασή της και η χρηματοδότησή της υπάγονται στην ευθύνη των κρατών μελών.  Είναι ωστόσο ενίοτε επιθυμητό να αναληφθεί από τον κοινοτικό προϋπολογισμό μια τεχνική υποστήριξη καθώς και η χρηματοδότησή της. Αυτό περιλαμβάνει ουσιαστικά την ενίσχυση στις στατιστικές μεθόδους, και ιδιαίτερα, στη διαστρωμάτωση, σε ορισμένες  περιορισμένες πρότυπες μελέτες και στη βελτίωση του λογισμικού.  Δραστηριότητα Β: ταχείες εκτιμήσεις σε ευρωπαϊκό επίπεδο Η δραστηριότητα περιλαμβάνει τη δράση 4 της πρώτης φάσεως του προτύπου σχεδίου σε επιχειρησιακό πλαίσιο. Ο στόχος δεν αφορά πλέον τη διαμόρφωση μιας μεθόδου αλλά την εφαρμογή της σε επίπεδο Ευρωπαϊκής Κοινότητας για τις ανάγκες της κοινής γεωργικής  πολιτικής (ΚΓΠ).  Η διαμορφωθείσα στο τέλος της φάσεως 1 ήταν αρκετά ικανοποιητική, και, ως εκ τούτου, οι τροποποιήσεις που πρέπει να γίνουν στη μέθοδο είναι ελάχιστες, Ωστόσο, θα μπορούσαν να εξετασθούν τα εξής:  - επέκταση της μεθόδου στα νέα κράτη μέλη:  - βελτίωση της αντιπροσωπευτικότητας των περιοχών που επιλέγονται τόσο σε κοινοτικό όσο και σε εθνικό επίπεδο,  - βελτίωση των μεθόδων που επιτρέπουν την καλύτερη παρακολούθηση των εκτάσεων σε αγρανάπαυση,  - εισαγωγή της ανάλυσης νέων οπτικών δεκτών και radar, κατά τρόπο που να επιτρέπει μεγαλύτερη ασφάλεια και διαχρονική αξιοπιστία.  II. Αναπτυξιακές δραστηριότητες Δραστηριότητα Γ: ολοκληρωμένο σύστημα Η δραστηριότητα αυτή περιλαμβάνει τη μετάβαση των δράσεων 2 και 3 της πρώτης φάσεως του σχεδίου στο επιχειρησιακό στάδιο, και κυρίως την ενσωμάτωσή τους σε επίπεδο Κοινότητας και κρατών μελών.  Δραστηριότητα Γ-1: μετάβαση στο επιχειρησιακό στάδιο της δράσεως 2. Η δραστηριότητα αυτή περιλαμβάνει την αξιοποίηση των αποτελεσμάτων "δείκτες βλάστησης" και "θερμοκρασίες επιφάνειας" που λαμβάνονται κατά το τέλος της πρώτης φάσεως. Περιλαμβάνει επίσης  ένα στατιστικό πρότυπο επιλογής των αντιπροσωπευτικών ζωνών των διαφόρων τύπων καλλιεργειών για τους υπό εξέταση δείκτες. Η μετάβαση στο επιχειρησιακό στάδιο χρειάζεται επίσης βελτιώσεις στην αλυσίδα παραγωγής από άποψη προθεσμιών και αξιοπιστίας  αποτελεσμάτων.  Δραστηριότητα Γ-2: μετάβαση στο επιχειρησιακό στάδιο των διαφόρων συστατικών στοιχείων της δράσεως 3, δηλαδή του βελτιωμένου προτύπου Agromet της Eurostat, του αγρομετεωρολογικού προτύπου πρόβλεψης των αποδόσεων και προβλέψεων με την παιπαλική μέθοδο.  Όπως και για τη δράση Γ-1, θα πρέπει τα διάφορα αυτά πρότυπα να αξιοποιηθούν και να καταστούν ασφαλέστερες οι αλυσίδες επεξεργασίας για να ικανοποιηθούν οι επιχειρησιακές ανάγκες.  Δραστηριότητα Γ-3: προηγμένο σύστημα γεωργικής πληροφόρησης σε κοινοτικό επίπεδο. Η δραστηριότητα αυτή αφορά τη διασταύρωση των πληροφοριών των δραστηριοτήτων Γ-1 και Γ-2 και Β. Η δραστηριότητα Β θα πρέπει να παρέχει αρκετά αξιόπιστες εκτιμήσεις των  εκτάσεων, αλλά εμπεριέχει τον κίνδυνο να είναι λιγότερο ακριβής για τις αποδόσεις. Οι δραστηριότητες Γ-1 και Γ-2, αντιθέτως, παρέχουν ουσιαστική πληροφόρηση στο επίπεδο των αποδόσεων. Η ενοποίηση και ο έλεγχος των αποτελεσμάτων μεταξύ των δράσεων θα  επιτρέψει συνολική βελτιστοποίηση του συστήματος.  Δραστηριότητα Γ-4: πρόκειται για την εξέταση της δυνατότητας επέκτασης της δραστηριότητας Γ-3 στο επίπεδο των περιφερειών ή των κρατών μελών. Ωστόσο, η συνιστώσα που αφορά την έκταση και η οποία παρέχεται από τη δραστηριότηα Β υπάρχει, επί του παρόντος,  μόνο σε κοινοτικό επίπεδο και η ποιότητα των εκτιμήσεων των αποδόσεων μειώνεται όταν η έκταση της μελετώμενης ζώνης είναι μικρότερη. Με τη δραστηριότητα Γ-4 θα προσπαθήσουμε να υπερπηδήσουμε τις δυσκολίες αυτές σε στενή συνεργασία με τα κράτη μέλη.  Δραστηριότητα Δ: παρακολούθηση και πρόβλεψη της συγκομιδής ξένων χωρών Η αξιοποίηση της δράσεως 4 σε κοινοτικό επίπεδο και η εφαρμογή των δράσεων 2 και 3 μπορούν τώρα να επιτρέψουν να εξετασθεί η παρακολούθηση και η πρόβλεψη της συγκομιδής ξένων χωρών.  Η δραστηριότητα Δ έχει ως σκοπό την εφαρμογή μιας μεθόδου του είδους αυτού στις γεωγραφικές ζώνες της Ανατολικής Ευρώπης και, ενδεχομένως, του Maghreb. Οι χώρες των δύο αυτών ζωνών αντιπροσωπεύουν ένα σημαντικό δυναμικό εξαγωγής για την Κοινότητα και,  ενίοτε, ένα μη αμελητέο δυναμικό εισαγωγής. Στις δύο αυτές περιπτώσεις, η Ευρωπαϊκή Κοινότητα έχει αρχίσει ενεργές πολιτικές συνεργασίας.  Προκειμένου να διευκολυνθεί η εφαρμογή της δραστηριότητας αυτής, η Επιτροπή θα ερευνήσει τις αναγκαίες συνεργασίες σε σχέση με τα προγράμματα που έχουν παραπλήσιους στόχους, όπως είναι επί παραδείγματι το πρόγραμμα Mars και Phare. Οι ανάγκες της  Επιτροπής θα κατέχουν, ωστόσο, πρωτεύουσα θέση στο πλαίσιο του σχεδίου αυτού.  Δραστηριότητα Ε: εφαρμογή νέων μεθόδων και συστημάτων ανίχνευσης Η πρώτη φάση του σχεδίου προέβλεπε για τις κύριες δράσεις μόνο τη χρήση των συστημάτων ανίχνευσης Landsat-TM, SPOT και NOAA-AVHRR (δορυφόροι υψηλής ευκρίνειας ή μετεωρολογικοί δορυφόροι). Είναι προφανές ότι τα συστήματα ανίχνευσης του τύπου αυτού θα  συνεχίσουν να παραμένουν η βάση των δραστηριοτήτων για τα προσεχή πέντε έτη. Εντούτοις, πρέπει επίσης να γίνουν προσπάθειες ώστε να υπάρξουν οφέλη από τις πληροφορίες που προέρχονται από άλλους τύπους συστημάτων ανίχνευσης και, ιδιαίτερα, οπτικών και  radar. Οι εργασίες που έχουν πραγματοποιηθεί μέχρι σήμερα στον τομέα αυτό δείχνουν ότι οι εικόνες radar είναι εν δυνάμει χρησιμοποιήσιμες στο πλαίσιο του σχεδίου. Απομένει, ωστόσο, να δοκιμασθεί η δυνατότητα και η χρησιμότητα της πηγής αυτής πληροφοριών  σε ζώνες ευρύτερες από εκείνες που μελετήθηκαν μέχρι σήμερα.  Επίσης, θα χρειασθεί να ενσωματωθούν και τα δεδομένα του δορυφόρου Meteosat, τα οποία θα πρέπει να βελτιώσουν τη γνώση ορισμένων αγρομετεωρολογικών παραμέτρων.  Τέλος, στο πλαίσιο της δραστηριότητας Δ, θα συνεχιστούν οι ήδη αναληφθείσες εργασίες επεξεργασίας και ταξινόμησης δεδομένων σχετικά με τις δορυφορικές εικόνες των τελευταίων δέκα ετών. Ένας τέτοιος όγκος δεδομένων είναι πολύ μεγάλος και θα πρέπει να  μελετηθεί ο τρόπος μηχανογράφησης της εργασίας αυτής.


title: 2014/953/ΕΕ: Απόφαση του Συμβουλίου, της 4ης Δεκεμβρίου 2014 , σχετικά με την υπογραφή και την προσωρινή εφαρμογή, εξ ονόματος της Ένωσης, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, για τη σύνδεση της Ελβετικής Συνομοσπονδίας με το πρόγραμμα-πλαίσιο για την έρευνα και την καινοτομία «Ορίζοντας 2020» και με το πρόγραμμα έρευνας και εκπαίδευσης της Ευρωπαϊκής Κοινότητας Ατομικής Ενέργειας, με το οποίο συμπληρώνεται το πρόγραμμα «Ορίζοντας 2020» , καθώς και τη ρύθμιση της συμμετοχής της Ελβετικής Συνομοσπονδίας στις δραστηριότητες ITER που διεξάγονται από την επιχείρηση Σύντηξη για Ενέργεια

text:
               30.12.2014

               EL

               Επίσημη Εφημερίδα της Ευρωπαϊκής Ένωσης

               L 370/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 4ης Δεκεμβρίου 2014
   σχετικά με την υπογραφή και την προσωρινή εφαρμογή, εξ ονόματος της Ένωσης, της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, για τη σύνδεση της Ελβετικής Συνομοσπονδίας με το πρόγραμμα-πλαίσιο για την έρευνα και την καινοτομία «Ορίζοντας 2020» και με το πρόγραμμα έρευνας και εκπαίδευσης της Ευρωπαϊκής Κοινότητας Ατομικής Ενέργειας, με το οποίο συμπληρώνεται το πρόγραμμα «Ορίζοντας 2020», καθώς και τη ρύθμιση της συμμετοχής της Ελβετικής Συνομοσπονδίας στις δραστηριότητες ITER που διεξάγονται από την επιχείρηση Σύντηξη για Ενέργεια

      (2014/953/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 186 σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 15 Νοεμβρίου 2013 το Συμβούλιο εξουσιοδότησε την Επιτροπή να αρχίσει διαπραγματεύσεις, εξ ονόματος της Ένωσης και της Ευρωπαϊκής Κοινότητας Ατομικής Ενέργειας, με την Ελβετική Συνομοσπονδία, με σκοπό τη σύναψη συνολικής συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, για τη σύνδεση της Ελβετικής Συνομοσπονδίας με το πρόγραμμα-πλαίσιο για την έρευνα και την καινοτομία (2014-2020) «Ορίζοντας 2020» και με το πρόγραμμα έρευνας και εκπαίδευσης της Ευρωπαϊκής Κοινότητας Ατομικής Ενέργειας (2014-2018), με το οποίο συμπληρώνεται το πρόγραμμα «Ορίζοντας 2020», καθώς και τη ρύθμιση της συμμετοχής της Ελβετίας στις δραστηριότητες ITER 2014-2020.

               (2)

               Οι εν λόγω διαπραγματεύσεις ολοκληρώθηκαν με επιτυχία, και η συμφωνία επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, για τη σύνδεση της Ελβετικής Συνομοσπονδίας με το πρόγραμμα-πλαίσιο για την έρευνα και την καινοτομία «Ορίζοντας 2020» και με το πρόγραμμα έρευνας και εκπαίδευσης της Ευρωπαϊκής Κοινότητας Ατομικής Ενέργειας, με το οποίο συμπληρώνεται το πρόγραμμα «Ορίζοντας 2020», καθώς και τη ρύθμιση της συμμετοχής της Ελβετικής Συνομοσπονδίας στις δραστηριότητες ITER που διεξάγονται από την επιχείρηση Σύντηξη για Ενέργεια («συμφωνία») θα πρέπει να υπογραφεί εξ ονόματος της Ευρωπαϊκής Ένωσης και να εφαρμοστεί προσωρινά, μέχρι να ολοκληρωθούν οι διαδικασίες σύναψής της.

               (3)

               Η σύναψη της συμφωνίας υπόκειται σε χωριστή διαδικασία όσον αφορά τα θέματα που εμπίπτουν στο πεδίο εφαρμογής της Συνθήκης για την ίδρυση της Ευρωπαϊκής Κοινότητας Ατομικής Ενέργειας.

               (4)

               Προκειμένου να αντιμετωπίζονται οι ελβετικές νομικές οντότητες ως οντότητες από συνδεδεμένη χώρα σε δράσεις του προγράμματος «Ορίζοντας 2020» που έχουν προθεσμία εντός του τελευταίου τριμήνου του 2014, ιδίως όσον αφορά προσκλήσεις υποβολής προτάσεων στο πλαίσιο του ειδικού στόχου «Εξάπλωση της αριστείας και διεύρυνση της συμμετοχής», η συμφωνία θα πρέπει να εφαρμοστεί σε προσωρινή βάση, με αναδρομική ισχύ από τις 15 Σεπτεμβρίου 2014,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και της Ελβετικής Συνομοσπονδίας, αφετέρου, για τη σύνδεση της Ελβετικής Συνομοσπονδίας με το πρόγραμμα-πλαίσιο για την έρευνα και την καινοτομία «Ορίζοντας 2020» και με το πρόγραμμα έρευνας και εκπαίδευσης της Ευρωπαϊκής Κοινότητας Ατομικής Ενέργειας, με το οποίο συμπληρώνεται το πρόγραμμα «Ορίζοντας 2020», καθώς και τη ρύθμιση της συμμετοχής της Ελβετικής Συνομοσπονδίας στις δραστηριότητες ITER που διεξάγονται από την επιχείρηση Σύντηξη για Ενέργεια, εγκρίνεται με την επιφύλαξη της σύναψης της εν λόγω συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία εξ ονόματος της Ένωσης.
   Άρθρο 3
   Η συμφωνία εφαρμόζεται προσωρινά από τις 15 Σεπτεμβρίου 2014, σύμφωνα με το άρθρο 15 αυτής, μέχρι να ολοκληρωθούν οι διαδικασίες σύναψής της.
   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 4 Δεκεμβρίου 2014.

            Για το Συμβούλιο

            Ο Πρόεδρος

         S. GOZI


Avis juridique important

|

32001D0508

2001/508/ΕΚ: Απόφαση του Συμβουλίου, της 26ης Ιουνίου 2001, για την προσχώρηση της Ευρωπαϊκής Κοινότητας στον κανονισμό αριθ. 106 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση τύπου ελαστικών επισώτρων για γεωργικά οχήματα και τα ρυμουλκούμενά τους

Επίσημη Εφημερίδα αριθ. L 183 της 06/07/2001 σ. 0036 - 0036

Απόφαση του Συμβουλίουτης 26ης Ιουνίου 2001για την προσχώρηση της Ευρωπαϊκής Κοινότητας στον κανονισμό αριθ. 106 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση τύπου ελαστικών επισώτρων για γεωργικά οχήματα και τα ρυμουλκούμενά τους(2001/508/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχώρησης της Ευρωπαϊκής Κοινότητας στη συμφωνία της Οικονομικής Επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές ("αναθεωρημένη συμφωνία του 1958")(1), και ιδίως το άρθρο 3 παράγραφος 3 και το άρθρο 4 παράγραφος 2 δεύτερη περίπτωση,την πρόταση της Επιτροπής(2),τη σύμφωνη γνώμη του Ευρωπαϊκού Κοινοβουλίου(3),Εκτιμώντας τα ακόλουθα:(1) Σκοπός των ενιαίων διατάξεων του κανονισμού αριθ. 106 της Οικονομικής Επιτροπής των Ηνωμένων Εθνών για την Ευρώπη σχετικά με την έγκριση ελαστικών επισώτρων για γεωργικά οχήματα και τα ρυμουλκούμενά τους είναι να εξαλειφθούν τα τεχνικά εμπόδια στην εμπορία των γεωργικών οχημάτων μεταξύ των συμβαλλομένων μερών όσον αφορά τα ελαστικά επίσωτρα και να εξασφαλισθεί υψηλό επίπεδο ασφάλειας και προστασίας του περιβάλλοντος.(2) Ο κανονισμός αριθ. 106 κοινοποιήθηκε στα συμβαλλόμενα μέρη και άρχισε να ισχύει, ως κανονισμός που αποτελεί παράρτημα της αναθεωρημένης συμφωνίας του 1958, για όλα τα συμβαλλόμενα μέρη που δεν κοινοποίησαν τη διαφωνία τους μέχρι την ή τις καθορισθείσες ημερομηνίες.(3) Ο κανονισμός αριθ. 106 θα πρέπει να ενταχθεί στο κοινοτικό σύστημα έγκρισης των γεωργικών και δασικών ελκυστήρων και να συμπληρώσει τοιουτοτρόπως την ισχύουσα στην Κοινότητα νομοθεσία,ΑΠΟΦΑΣΙΖΕΙ:Άρθρο μόνοΗ Ευρωπαϊκή Κοινότητα προσχωρεί στον κανονισμό αριθ. 106 της Οικονομικής Επιτροπής για την Ευρώπη των Ηνωμένων Εθνών σχετικά με την έγκριση ελαστικών επισώτρων για γεωργικά οχήματα και τα ρυμουλκούμενά τους.Το κείμενο του κανονισμού επισυνάπτεται στην παρούσα απόφαση(4).Λουξεμβούργο, 26 Ιουνίου 2001.Για το ΣυμβούλιοΟ ΠρόεδροςT. Östros(1) ΕΕ L 346 της 17.12.1997, σ. 78.(2) ΕΕ C 274 Ε της 26.9.2000, σ. 34.(3) Γνώμη που διατυπώθηκε στις 15 Μαΐου 2001 (δεν έχει ακόμη δημοσιευθεί στην Επίσημη Εφημερίδα).(4) Ο κανονισμός θα δημοσιευθεί προσεχώς στην Επίσημη Εφημερίδα.